text:
Kuring boga alo ti lanceuk panggedena. Ngarana cuneng jeung wowow. Anak kahiji awewe sok dilanding cuneng, adina cuneng lalaki sok dilandih wowow.
Cuneng borojol tanggal 2 Juni 2005 basa kuring karek pisan kaluar SMA. Keur urus urus neangan gawe jeung kuliah. Si cuneng lahir poe kemis di Ciamis. Beuratna 3,6 kg panjang 48 cm. Buleud jeung beuneur.
Si cuneng kacida lucuna, bodas kulitna, buukna alus jeung sorana gede jadi matak gemes.
Si cuneng masih ngalaman panggih jeung bapa urang.
Si cuneng keur orokna teu full dibere ASI kusabab teu normal kaluar ASIna jadi make susu sapi. Jeung teu leupas tina empeng, nepi empengna ditalian trus dikaitkeun kana panitih nu nempel dina bajuna. Si cuneng nyaeta alo munggaran, jadi urang boga alo asli nu mimitian. Beda jeung alo2 nu lain ti lanceuk asli mah lolobana alo ti anak ua, nu malah sapantaran kuring malah alo aya nu geus 50 taunan haha.
Si cuneng geus 5 taun kasepian euweuh batur ulin, hayang boga adi, mun boga adi the hayang ngaranna dede rezer, du'a budak dikobul Alloh, 6 maret 2014 poe minggu basa kuring kadatangan babaturan ti Bekasi di warban, si wowow borojol ka dunya di RS Ciamis nu loba ucingna. Si wowow mah basa keur hamilna ge rada hese, malah keur ngalahirkeun dina kaayaan sungsang, tapi ku kersaning Alloh si wowow bisa salamet najan tisaprak borojol nepi ka samingguna koma, teu kecet2. Kulawarga geus pasrah kumaha hadena ceuk Alloh. Sakalai deui Alloh mere kaajaiban si wowow ceurik, nandakeun kaluar tina kaadaan koma. Basa lahir mah peot tapi geus saminggu diimah eta awakna siga anak buta gede kacida, matak sok dilelewe ku dulur2, "ieu mah anak buta" meureun ngarti si wowow sabulan ti eta beuratna orot jadi normal.
Ieu budak lucu, mun nyarita kokolot begog jeung buukna beureum we siga orok nepi ka ayeuna. Resepna the sagala kadaharan beuki teu pulah pilih. Ngan manehna mah sok sagala hayang nurutan batur, batur dahar ieu hayang nurutan nepi ka dahar obat ge hayang nurutan, mun geus ngamuk sok ceurik lila bari sok peupeureukeut nyiwit ka saha bae.
Cuneng jeung wowow, dua dulur nu jadi alo kuring, generasi panerus bangsa. Ieu program KB, 2 budak cukup, da ayeuna mah budak the arogo teu jiga baheula najan budak salosin leuwih ge angger bisa kaparaban.
ASK-PASUNDAN JAYA


c: text/html

text:
“mengapa rasa percaya diri (self confidence) begitu penting dalam-kehidupan individu, lalu apakah kurangnya rasa percaya diri diperbaiki sehingga tidak menghambat perkembangan individu dalam menjalankan tugas sehari-hari maupun dalam hubungan interpersonal. Jika memang rasa kurang pencaya diri dapat diperbaiki, maka langkah-langkah apa yang harus dilakukan.”
Sabtu, 09 Oktober 2010
Pupuh ♥ ♥ ♥
Pupuh nya eta rakitan puisi (wangun ugeran) tradisional, anu ka uger ku rupa-rupa patokan boh wangunan boh eusina. Pupuh nya eta puisi anu kauger ku guru lagu, guru wilangan jeung jumlah padalisan dina sapada.
Anu dimaksud guru lagu nya eta sora (vokal) dina engang panungtung unggal padalisan. Sedengkeun guru wilangan nya eta jumlah (reana) engang dina unggal padalisan.
Dina sastra Sunda pupuh teh aya tujuh belas nya eta : Kinanti, Asmarandana, Sinom, Dandanggula, Balakbak, Maskumambang, Ladrang, Pucung, Lambang, Mijil, Durma, Pangkur, Gambuh, Gurisa, Wirangrong, Magatru, jeung Jurudemung. Nu tujuhbelas ka bagi kana dua kelompok nya eta:
1. Sekar ageung (KSAD) nya eta Kiananti, Sinom, Asmarandana, Dangdangula, di sebut sekar ageung lantaran pang seringna di pake dina guguritan.
2. Sekar alit nya eta sesa tina sekar ageung, disebut sekar alit lantaran pupuh ieu langka dipake dina guguritan atawa puisi heubeul liana.
a. Asmarandana
Numutkeun M. A. Salmun (1963) :47) kecap asmarandana teh asalna tina basa Sansekerta “Smara” jeung “dahana” ; smara ( asmara) hartina birahi atawa duriat, dahan hartina seuneu. jadi hartina nya eta seunue birahi. Watek pupuh Asmarandana umumna digunakeun pikeun ngagambarkeun birahi, silih asih atawa nasihat.
Conto pupuh Asmarandaan
Mun ujang nyiar pangarti
Terus sakola ka kota
Sing jadi murid rancage
Bener pinter bari sehat
Mika heman sasama
Asih kanu jadi guru
Gaganti ema jeung bapa
Analisis pupuh diluhur
1) Jumlah padalisan dina sapasang : 7 padalisan
2) Guru wilangan jeung guru lagu
a. Padalisan ka 1 : 8i
b. Padalisan ka 2 : 8a
c. Padalisan ka 3 : 8 e/o
d. Padalisan ka 4 : 8a
e. Padalisan ka 5 : 7a
f. Padalisan ka 6 : 8a
g. Padalisan ka 7 : 8u
3) Watek dina ieu pupuh nya eta piwuruk tawa nasihat, ti hiji kolot kanu jadi anak. Piwuruk eta ka gambar dina padalisan “Sing jadi murid rancage, bener pinter bari sehat, mika heman ka sasama, asih kanu jadi guru.”
b. Dangdanggula
Numutkeun M. A. Salmun (1963 : 47) ngaran dangdanggula tina kecap dangdang, robah jadi dengang hartina kawih. Jadi dangdanggula hartina kawih manis. Pupuh Dangdanggula mindeng digunakeun dina wawacan/guguritan jeung kaasup kana sekar ageung. Watekna kabungah/kaagungan.
Conto pupuh Dangdanggula
Pasosore nyawang Bandung asri
Basa kuring ulin ka Isola
Tidieu ti belah kaler
Tembong di lingkung gunung
Kota kembang bangun nu sepi
Bet teu kapieng sora
Da geus puguh jauh
Langitna kacida lenglan
Estu taya mega bodas aling-aling
Poe ieu bnengras pisan
Analisis pupuh diluhur
1) Jumlah padalisan dina sapasa : 10 padalisan
2) Guru wilangan jeung guru lagu
a. Padalisan ka 1 : 10i
b. Padalisan ka 2 : 10a
c. Padalisan ka 3 : 8 e/o
d. Padalisan ka 4 :7u
e. Padalisan ka 5 : 9i
f. Padalisan ka 6 :7a
g. Padalisan ka 7 : 6u
h. Padalisan ka 8 : 8a
i. Padalisan ka 9 : 12i
j. Padalisan ka 10 :7a
3) Watek pupuh nu kagambar dina eta pu[puh nya eta kaendahan
c. Balakbak
Pupuh Balakbak di[ake pikeun ngagambarkeun pikakaseurieun / lulucon. Guru wilanganana (ngaruntuy) 15,15, 15, engang jeung guru laguna e, e, e. Pupuh Balakbak kaasup sekar alit.
Conto pupuh Balakbak
Aya warung sisi jalan rame pisan , Citameng
Awewena-Awewea luas-luis geulis pisan, ngagoreng
Lalakina-lalakina los ka pipir nyoo monyet, nyanggeren
Analisis pupuh di luhur
1) Jumlah padalisan dina sapada : 3 padalisan
2) Guru wilangan jeung guru lagu :
a. Padalisan ka 1 : 15e/12+3e
b. Padalisan ka 2 : 15e/ 12+3e
c. Padalisan ka 3 : 15e/12+3e
3) Watek Pupuh
Watek dina ieu pupuh nya eta ngagambarkeun warung di sisi jalan anu rame tur aya guguyon ti tukang warungna eta.

robotstxt: allowed

filter: keep


text:
Gunung Sinai
Gunung Sinai (dipikawanoh ku sebutan Jabal Musa جبل موسَى dina basa Arab) nyaéta hiji gunung anu perenahna aya di Semenanjung Sinai di Mesir. Jangkungna 2.285 méter.
Dina 4 Pebruari 1859, Konstantin von Tischendorf manggihan Codex Sinaiticus, hiji manuskrip Perjanjian Baru ti abad ka-4, di ieu gunung.
Aya sawatara cendekiawan nu nganggap ieu gunung sarua jeung "Gunung Sinai" anu disebut-sebut dina Alkitab Ibrani atawa Perjanjian Lama dina Alkitab Kristen utamana dina kumpulan kitab Taurat, tapi hal ieu can bisa dipastikeun.


text:
Dina Lapak
Fiksimini Basa Sunda
Fikmin # WORTEL #
Poé Juma’ah kamari, aya panerangan ngeunaan kaséhatan ti Puskesmas, anu nerangkeun masalah pentingna loba ngadahar sayur-sayuran, tur ditataan hiji-hijina manfaat tina tiap sayuran.
Salasahijina masalah wortel, “Ari wortel téh hiji kadaharan tina sayuran, anu salian ti murah téh ngandung manfaat anu kawilang lobana pikeun kasehatan urang. Salasahijina nyaéta pikeun nyéhatkeun jeung ngabéngraskeun panon.” Panyuluh Kaséhatan muka paneranganana. Sakur anu aya ngabandungan saregep pisan bari arunggut-unggutan.
Ma Imot, anu tatadi diuk panghareupna, ngacung satutas dibére kasempetan keur nanyakeun, song mik dibikeun, jung nangtung. Méméh ngomomg, gulak-gilek heula gumeulis. “Mangga, Ma. Bilih badé naroskeun atanapi maparin kamandangna.” panitia ngingetan.
“Ehm…, muhun, leres pisan naon anu didugikeun nembé téh, Ema mah yakin pisan, sayakin-yakinna, hal éta téh kumargi tos dibuktoskeun ku Ema ti kapungkur kenéh. Yén buktosna, teu hiji ogé kelenci nu diingu ku Ema marénta kacamata, tandaning panonna téh saréhat.” Ma Imot nerangkeun pamanggihna.
Nu ngadaréngékeun, ngabalalieur bari karéom.


text:
babagi heureuyna kang ganjar (prof. ganjar kurnia, rektor unpad) nu di kirim ka milis urangsunda jeung kisunda. nyanggakeun mugya nyengir bari kerung.
/1/ Domba jeung Embe
Aya anu nyebatkeun domba sareng embe teh benten. Embe mah anu janggotan, ari domba mah siga domba garut tea. Tapi saparantos duanana ditaros : “ari maneh embe atawa domba?” ngajarawabna teh sami. “Embeeeeeeeeee……….” cenah. Teu percanten? Sumangga wawancara langsung kauanana……..
/2/ Ukas
Kuring boga babaturan ngaranna Ukas. Ceuk manehna ngaran eta teh dibere ku bapana tanda deudeuh ngan teu wani nembrak katinggal ku batur da bisi teu sarua antara ngaran jeung kanyataan. Ukas teh lamun di balikkeun jadi “saku” ari “saku” teh pan kecap sejen tina “pesak”; “pesak” dibalikeun deui ” kasep”. Jadi ukas teh saenyana mah hartina kasep …………………………
/3/ Para Domba
Taun 1981, pribados kapapancenan janten supervisor KKN. Dina hiji waktos diulem ka hiji bale desa kangge nyaksian acara “penyerahan” domba inpres. Acara di desa tea, meh sadaya tokoh diperedih kangge biantara, diantawisna Bapa Sersan Mayor Ondi anu kalungguhanana janten “pembina desa”. Pas bagean anjeuna, duka kunaon pembawa acara teh nyariosna rada pabeulit. Majar teh : “acara katiganyah (padahal harita usum ngijih), yaituh sambutan dari bapa pembina mayor selaku Ondi di desa inih”. Ngadangu kekecapan kitu, pa kades langsung ngagebes. Pembawa acara sigana mah ngadon tambah geumpeur. Pedah acara pembagian domba, ana celengkeung teh : ” hapunten para domba………………………………..”
/4/ Ngahirupkeun nu Tos Maot
Dina televisi aya acara “du’a pengobatan”. Sanggem anu mingpin du’a: “sateu acan ngadu’a dingawitan, sumangga cepeng bagian awak anu nyeri atanapi anu aya kasakitna”. Hiji bapa anu nuju nongton, langsung nyepeng “raranganana” (punten). Istrina anu ninggal peta carogena sapertos kitu langsung nyarios : ” pap… ieu mah du’a kangge ngalandongan anu nyeri/teu damang, sanes kangge ngahirupkeun anu tos maot ……………………….”
/5/ Matematik
Hiji mangsa bapa guru ngetes matematika ka murid-muridna: ” lamun jarak Bandung – Jakarta 140 Km; kecepatan mobil 82 Km/jam, ditambihan istirahat 43 menit, sabaraha umur bapa?”. Barudak tangtos wae ngahuleng. Tapi aya salah saurang anu ngacung bari ngajawab : “42 taun pa”. Ngadangu jawaban kitu pa guru malik nanya, “kumaha ngitungna bari jeung bener”. Si budak ngajawab : ” gampil anu kitu mah pa, di lembur abdi aya jalmi rada gelo yuswana 21 taun, janten kantun dikalikeun dua wae……………………..”
/6/ Duren jeung Kadu
Buah anu kulitna cucukan tapi mibanda rasa amis tur pelem teh aslina mah ngaranna “duren”. Tapi aya oge anu nyarebut “kadu”. Ngeunaan hal ieu, cenah aya dongengna. Dina hiji waktu, aya Insinyur pertanian anu ditaros ngeunaan ngaran buah anu kulitna cucukan tapi mibanda rasa anu amis tur pelem tea. Sang insinyur hilap deui ngaranna. Kumargi ari ngajawab hilap deui atanapi teu terang sama sakali (duka…..) mah gengsi, nya kecap ” duka” teh dibalikeun jadi “ka du”. Ti harita pisan duren teh gaduh nami alias yaeta “kadu” tea.
Catetan : Insinyur pertanianna sanes pribados.
/7/ Logika Si Kabayan
Dina hija waktu, si Kabayan luha – loho ka warung.
Manehna nanya ka anu jaga warung: “Coca Cola sabaraha hargana”.
“Tilu Rebu”, jawab nu jaga.
“Cik meuli hiji”, ceuk si kabayan.
Keur kitu si Kabayan ninggali aya Fanta. “Ari Fanta sabaraha?”, ceuk si Kabayan
“Sami tilu rebu”, ceuk nu jaga. Ari kitu mah tukeurkeun wae ieu Coca Cola teh kana Fanta.
Geus narima Fanta si Kabayan ngaleos. Ku tukang warung dihulag :”bayar heula, kabayan”.
“Naha make kudu mayar sagala”, ceuk si Kabayan. “Kapan Fanta mah panukeuran Coca-Cola”.
“Tapi pan Coca Cola na can dibayar ” ceuk nu boga warung. “Naha make kudu mayar, pan Coca Cola na ge geus dipulangkeun deui ku uing ………………..”
/8/ Musuh Pancasila
Dina hiji mangsa Presiden Suharto biantara di payuneun sidang paripurna DPR. Saparantos 15 menit pidato, ajudan anu tatih di gigireunana ngawartosan :”sing atos-atos Bapa aya anu bade nembak……………”. Diwartosan kitu teh, juragan Presiden mah tenang-tenang wae bari neraskeun pidatona. Heuleut ti eta, sang ajudan ngemutan deui : “Pa, awas bade aya anu nembak ……”. Nguping kitu presiden langsung marentah :”tewak, anggota dewan anu diuk dina barisan ka genep bangku ka dalapan…….”. Saparantos acara bubaran, sang ajudan naros ka Presiden :”kumaha bapa tiasa uninga yen anu bade nembak teh jalmi eta”. Kalawan tenang, presiden ngawalaer :” Musuh Pancasila teu pernah sare ……………………..”
/9/ Geus Kapanggih Acan?
Sigana mah ieu dongeng teh dimimitian dina mangsa jaman Nabi Enoh. Kacaturkeun alam dunya ngalaman banjir anu kacida badagna. Kukituna kabeh mahluk hirup kaabus sasatoan, diangkut-ditaekeun kana kapal (bahtera). Kusabab banjir teu bisa diteguh piirahaeun bakal ngurangan, aya kahariwang lamun dina kapal teh para panumpang baroga anak. Tangtuna kapal bakal katambahan penumpang, anu antukna bisa tilelep. Kukituna dijieun hiji kaputusan yen pikeun kasalametan, sakabeh “alat kelamin” kudu diteukteuk terus dikumpulkeun. Dina mangsana saat, kaum lalaki mah kaabus saatoanana anu pangheulana diteangan teh “gagaduhanana” tea. Kusabab leutik, bobogaan sireum mah sigana kacecer jeung katincakan. Cenah mah nepi kaleungitna pisan. Kusabab kitu, nepi ka ayeuna pisan lamun sireum patepung jeung sireum sok siga sasalaman, padahal mah silih harewos :”nu maneh geus kapanggih acan ………………….”
/10/ Museum Jam
Kacaturkeun para anggota dewan ngayakeun studi banding ka aherat. Salian ti ninggalian naraka sareng sawarga, oge diajak ninggalian musieum jam (saleresna mah jarang-jarang ninggalian kersa musieum teh, biasana mah resep keneh ka mall — tapi kumargi di aherat mah teu aya mall nya bari kapaksa oge mengkol ka musieum). Anu rada aheng di musieum teh nyaeta puteran masing-masing jam bararenten. Masing-masing nagara diwakilan ku hiji jam. Nurutkeun anu jaga, puteran jam teh gumantung kana tingkat korupsi di masing-masing nagara. Beuki tarik muterna, tandana korupsina mahabu pisan. Sabada kurulang-kuriling, panasaran milarian jam milik Indonesia. Tapi weleh teu kapendak. Barang ditaroskeun, saur nu jaga teh : “neda dihapunten jam kagungan Indonesia mah teu tiasa dipintonkeun, margi nuju ditambut ku urang naraka dijantenkeun kipas angin………………..”
/11/ Teu Raraos
Bapa kapala naros ka anak buahna.
Kapala (K): “Kumaha cageur?”.
Anak Buah (AB) :”Puguh abdi teh nuju teu raraos”.
K : “ari barudak kumaha?”
AB : “sami nuju teu raraos”
K : “ari pamajikan?”
AB : “oh eta mah raos………….”
/12/ Gagaro
Balik ti Jatinangor, kuring paabring-abring jeung anu tumpak motor. Salah saurang diantarana, unggal eureun di lampu stopan sok siga anu ngagaroan helm. Pangangguran ditanya:” naon maksudna?”. Magarkeun teh, ateul sirah cenah. Barang ditanya deui:”kunaon ateul sirah, anu digaroan helm?”. Anu tumpak motor ngajawab:” abdi mah upami ateul bujur oge, tara nepi ka morosotkeun calana……….” .
/13/ f, p, jeung v
Lamun aya urang sunda anu teu bisa nyebut “f” dianggap “pitnah”, kahatur pangalaman sobat sim kuring anu ngawulang di upi (kade ulah dibaca ufi) anu ngagambarkeun kumaha pabeulitna urang sunda dina ngalapalkeun “p, f jeung v”. Hiji waktu ki sobat mere kuliah poe saptu. Diantarana loba mahasiswa anu agamana “advent”. Maranehna usul sangkan kuliah dipindahkeun ka poe sejen. Pa dosen satuju, akhirna kuliah dilaksanakeun poe rebo. Dina derna kuliah, aya saurang mahasiswa anu elekesekeng, luak-lieuk wae. Rengse kuliah sang mahasiswa nanya ka ki dosen. “saurna anu advent kuliahna ngalih ka dinten rebo, tapi naha teu aya babaturan sajurusan abdi saurang-urang acan”. Si dosen malik nanya:”memangna saderek ti jurusan naon kitu?”. Bari teu riuk-riuk, si mahasiswa ngajawab : “abdi ti jurusan administrasi fendidikan …………………”
/14/ “Sayang”
Hiji bapa yuswana tos ampir 70 taun, nikah meh 50 taun. Geureuhana ampir sayuswa. Anu disebat hebat ku nu sanes, ka geureuhana teh teu weleh nyebat “sayang”. Hiji mangsa aya anu naros :”kumaha tiasa mesra wae, dugi ka nyebat wae sayang ka geureuha?”. Waleran si bapa: “puguh ge sok poho deui ngaranna…..”


text:
“mengapa rasa percaya diri (self confidence) begitu penting dalam-kehidupan individu, lalu apakah kurangnya rasa percaya diri diperbaiki sehingga tidak menghambat perkembangan individu dalam menjalankan tugas sehari-hari maupun dalam hubungan interpersonal. Jika memang rasa kurang pencaya diri dapat diperbaiki, maka langkah-langkah apa yang harus dilakukan.”
Sabtu, 09 Oktober 2010
Kawih
Nalika ngareungeu pangajaran ngeunaan kawih, tangtu ahirna kudu apal jeung bisa ngabedakeun antara kawih jeung kasenian sunda sejenna. Saperti kakawihan, tembang, pupuh, jeung pupujian. Dijentrekeun ieu di handap.
- Kawih -
Dina Kamus Umum Basa Sunda (KUBS, 1995) wangenan kawih nya éta rakitan basa sabangsa dangding nu teu make patokan pupuh. Kawih téh lalaguan Sunda bébas, anu henteu kauger atawa kaiket ku aturan, boh laguna, boh rumpakana. Lalaguan pop Sunda karangan Nano S., Doel Sumbang, atawa nu sok dihaleuangkeun ku seniman calung Héndarso, éta téh lagu kawih.
Kawih jeung kakawihan ngabogaan sasaruaan nya éta sarua rakitan sabangsa dangding anu henteu ngagunakeun patokan pupuh, sedengkeun bédana nya éta tina fungsina, mun kawih mah saukur didangdingkeun atawa dilagukeun sedengkeun kakawihan mah ngabogaan fungsi tambahan nya éta dipaké dina kaulinan barudak.
Di handap ieu, mangrupa salah sahiji conto kawih
Hanya Ingin Kau Tahu (Sunda)
Ku: Cindy Nursiva
Duh karasana nu endah kapeurih ati
Hancurna ieu harepan nu pegat tina cintana
Teu nyanding abadi najan anjeun nu geus ngarti
Najan anjeun nu geus surti
Pamikir anjeun abdi teu ngarti
Reff: Ooh, naha anjeun teu ku harianeun
Beuratna kacinta sawangan implengan jeung salira
Keur milampah sesa mangsa nu ayeuna
Dina waktu ieu dina ahirna pas panungtungan
oo.. oo.. oo..
sok sanajan kitu ngan ukur tina impian
ngan ukur tina implengan ngan ukur hiji catetan
teu nyanding abadi najan anjeun nu geus ngarti
najan anjeun nu geus surti pamikir anjeun abdi teu ngarti
** reff
1 komentar:


text:
Kimono
Kimono mangrupa salah sahiji pakéan langsung nu dipikawanoh di dunya tradisional. [1] Kecap Kimono hartina pakéan, dina pertengahan abad ka 19, kimono dipaké ku sakabéh masarakat Jepang. [1] Urang Jepang, kimono leuwih dipikawanoh ku sebutan Wafuku basa Jepang: 和服 sacara harafiah: pakéan Jepang atawa Gofuku basa Jepang: 呉服 sacara harafiah: pakéan ti jaman Go di Tiongkok pikeun ngabédakeun jeung pakéan barat Yofuku. [2]
Cara maké kimono dina basa Jepang disebut Kitsuke. [2] Dina maké kimono miboga sababaraha aturan saperti ti mimiti jenis-jenis kimono anu luyu jeung acarana, nepi ka aksesoris anu luyu kalayan jenis kimono na. [2] Diajar maké kimono henteu gampang, ku kituna di Jepang loba tempat kursus pikeun diajar paké kimono. [2] Di toko-toko ogé loba dijual peralatan anu ngagampangkeun jalma pikeun maké kimono. [2]
Peran Kimono Di Jepang[édit | édit sumber]
Ku lantaran cara maké kimono hésé jeung deui harga kimono anu mahal, kimono ngan dipaké ku jalma-jalma Jepang jaman ayeuna, boh lalaki boh awéwé, jeung barudak nalika datang ka acara-acara istimiwa saperti kagiatan seni jeung olahraga anu miboga sipat tradisional. [2]
Wanoja anu umurna geus dua puluh taun kudu maké kimono Furisode anu pangéndahna pikeun datang dina upacara Saidin Shiki. [2] Kitu deui kolotna ngawajibkeun budakna maké kimono nalika budakna tepang taun dina umur tujuh, lima, sarta tilu taun anu disebut Hichi-go-san. [2] Sajaba ti éta, kimono loba dipaké ku jalma-jalma anu gawédina widang industri jasa jeung pariwisata, saperti pelayan di restoran has Jepang ryotei sarta nu digawé di hotel has Jepang ryokan. [2]
Macem-Macem Kimono[édit | édit sumber]
Kimono Wanoja[édit | édit sumber]
Kimono pikeun wanoja diwangun ti sagala rupa jenis anu miboga sarat, simbolisme, jeung isarat-isarat nu sipatna rusiah. [2] Jenis kimono bisa némbongkeun umur si pamaké, status perkawinan, sarta tingkat formalitas ti acara anu didatanganana. [2]
- Jenis-jenis kimono wanoja [2]
1. Tomesode
2. Furisode
3. Homongi
4. Iromuji
5. Tsukesage
6. Komon
7. Tsumugi
8. Yukata
9. Pakéan Pengantin Wanoja
Kimono Lalaki[édit | édit sumber]
Kimono lalaki leuwih basajan dibandingkeun jeung kimono wanoja. Kimono lalaki didominasi ku warna-warna poék saperti héjo kolot, coklat kolot, biru kolot, jeung hideung. [2]
- Jenis-jenis kimono lalaki [2]
1. Montsuki jeung Hakama sarta Haori.
2. Ki Nagashi
3. Hakama
4. Geta
5. Junihitoe
6. Kanzashi
7. Obi
8. Tabi
9. Waraji
10. Zori


text:
05 Agustus 2011
Posts by : Admin
berbagai kata-kata ucapan selamat hari raya idul fitri 2011 untuk SMS dan Status FB 3
Kedaling rasa nu pinuh ku bangbaluh hate, urang lubarkeun, ngawengku pinuh ku nyuuh, meungpeung wanci can mustari., Neda dihapunten kana samudaya kalepatan, bilih kantos nyungkelit dina ati, kasiku catur, katajong omong dina cariosan anu matak
ngarahetkeun kana manah, kumargi urang mah teu tiasa lumpat tina kalepatan sareng kakhilafan. Sim kuring ngahaturkeun Taqabalallahu Minna Wa Minkum, Wilujeung Boboran Shiam 1432 H
Weninggalih nu dipamrih, jembar panalar nu diteda, kana laku nu teu luyu, kana lampah nu sulaya.. Wilujeng boboran shiam 1432 H. Taqqobalallahu minna wa minkum, Shiyamana wa shiyamakum
Wening galih nu dipamrih jembar manah nu diseja mugi agung cukup lumur neda kana samudaya kalepatan lahir tumakaning batin, wilujeng boboran siam
Mugi cukup lumur jembar pangampura bilih aya bobo sapanon carang sapakan neda dihapunten samudaya kalepatan. wilujeng boboran siam
Bersih galih nu diperedih, leah mana nu diseja, dina ieu fitri kiwari, wanci nu mustari susuci diri nyanggakeun hapunten nukasuhun
Nyucruk laku sunah Rasul, mapay lacak agama islam, gema takbir nu agung dipungkas kutali silaturahim neda pangampura kasadayana wilujeng boboran shiam 1432 H
Jatidiri anu suci rasa jiwa nu tanpa noda , mugia sing ngajadi disarengan ku iman taqwa, nuantukna nunda kanyaah, nyimpen kadeudeuh, silih hampura kapapada jalma, panuhun sihapunten sadaya . Taqqobalallahu minna wa minkum, Shiyamana wa shiyamakum
Kaluluputan kalelepatan simkuring saparakanca, wilujeng boboran siam nyuciken diri ka Illahi, hampura diri ka gusti nu maha suci, mugia dina ieu fitri, sungkem diri ngajadikeun jalmi nu fitri, wilujeng boboran Boboran Shiam 1432 H.
Mipit amit seja nurih kapeurih ati, malah mandar lubar akar-akar angkara na satungkebing rasa. Ngala menta galura pangampura tina sagala lalampahan tur rumpaka nu ngagelar raheut manah. taqoballhu minnawmnkum,taqobalahuyakarim.
Bilih kantos kasisit sebit kana ati, kapancah kaléngkah ucap, kajenggut kababuk catur, tawakufna nu kasuhun. Hapunten sadaya kalepatan.wilujeng boboran
Ngeunteung na raga katineung, nyaliksik diri ngarampa dada bari reureuh milang dosa, breh bulan pangharepan geus lekasan poe fitri nembongan. Neda sihapunten
Najan panangan teu amprok, basa teu nyapa, raray teu tepang. hate sanubari meredih kedah silih bebaskeun, diri silih sucikeunn, mudah2an urang sadayana janten jalmi nu taqwa.amin
Mipit amit seja nurih kapeurih ati, malah mandar lubar akar-akar angkara na satungkebing rasa. Ngala menta galura pangampura tina sagala lalampahan tur rumpaka nu ngagelar raheut manah. taqoballhu minnawmnkum,taqobalahuyakarim
Bilih aya luhur saur bahé carék, tutur nu teu kaukur, laku-lampah nu teu merenah dugi ka ngaraheutkeun manah, di bulan nu pinuh barokah ieu hayu urang silih lubarkeun silih hapunten lahir batin, hayu urang mapag 1 Syawal 1433 H ku kabungahan tur kaikhlasan.
Bilih aya tutur saur nu teu ka ukur, reka basa nu pasalia, laku lampah nu teu merenah, nu ngaraheutkeun manah, neda di hapunten lahir batin. Wilujeng boboran siam 1432 H.
-
Wilujeng boboran Siam 1 Syawal 1432 H. Neda dihapunten tina samudaya kalepatan. Minal ‘Aidin wal Faizin.
-
Wening galih nu dipamrih, jembar panalar nu diteda, kana laku nu teu luyu, kana lampah nu sulaya. Mugi katampi ku galih, neda pangapunten kana samudaya kalepatan lahir tumakaning batin.
-
Urang palidkeun kapeurih ka sagala asih, urang lokat kalepatan ku tirta ning rahmat, urang sulam kembang kanyaah ku sutra hampura. wilujeng boboran siam 1432H.
Langganan: Posting Komentar (Atom)
Curug Malela... Niagara from Bandung
Curug Malela , Niagara Mini From Bandung Slideshow: PreeSella’s trip to Bandung, Jawa, Indonesia was created by TripAdvisor. See another Bandung slideshow. Take your travel photos and make a slideshow for free.


text:
Jodo jeung Sambel
Jodo jeung Sambel
Nazarudin Azhar
Sok remen ngadenge, bareto keur budak, cenah neangan pipamajikaneun teh kudu nu ngeunah sambelna.
Ingetan uing mun ngadenge kecap eta teh sok ras we kana coet, mutu, jeung sambeleun sapuratina. Di pilemburan mah, heueuh, sambel teh estuning piguran nu teu meunang absen pikeun marengan pamaen utama, nyaeta kejo haneut jeung peda beureum atawa kere jaer jeung sabangsana ti eta. Tangtuna ge kudu jeung lalabna. Tapi biasana mun uing, keur budak, milu nganteuran boh ka kebon boh ka sawah, tara dibawa ti imah lalabna mah. Tapi sok ngadadak ngala di tempat gawe.
Teuing kumaha da, sainget asa rupa-rupa pisan nu kungsi dijieun lalab teh. Mun keur ngoyos kebon atawa ngored, nu remen kapanggih teh reundeu, jonge jeung sabangsaning ’jujukutan’ nu paroho deui ngaranna, nu jadi ku karepna kalayan teu matak weureu. Teuing kumaha da, rupa-rupa pisan nu biasa dilalab di kebon teh. Pucuk daun nangka atawa cau rejang atah nu kakarak eusian, can kolot pisan, sok rajeun jadi coel sambel. Ka alpuket-alpuket asak dijieun lalab. Edas. Eta mun keur ngagawean kebon. Mun keur ngarambet atawa ngagemuk pare mah, biasana saladah atawa antanan nu sok jaradi na galengan sawah. Ari daun sampeu, daun gedang mah dibekel ti imah da kudu diseupan atawa dikulub heula. Malah pan di buruan imah ge najan saeutik lahanna, mun nu boga imah rapekan sok nyieun wadah tina aseupan butut, ditihangan ku awi, dipelakan leunca, terong atawa lalab lianna.
Estu tara susah, mun hayang ngamalkeun saran ti Pa Unus Suriawiria dina perkara mengkonsumsi lalab teh.
Sambelna deuih rupa-rupa. Sambel tarasi, sambel cikur, sambel oncom, sambel suuk, sambel kelewek, sambel kecap, sambel petis, sambel tomat, jrrd. Disaluyukeun jeung jenis lalab nu rek dihareupan. Malah pan mun di dapur ukur aya uyah jeung cengek, jadi sambel goang. Tetela, sambel teh geus dalit pisan jeung selera urang Sunda, utamana nu hirup di pilemburan.
Jadi imajinasi teh ukur tepi ka dinya mun ngadenge kolot nyarita kitu teh. Biasana ka anakna nu lalaki nu geus menter beger. Malah sakapeung sok aya tuluyna na pikiran, meureun jiga ema uing atawa Bi Nining tukang warung nu memang pinter nyambelna, nu kudu diteangan keur pipamajikaneun teh.
***
Rada ka beh dieu, sanggeus rada sur-ser hayang geura boga batur hirup, kapikiran deui tah kekecapan kolot baheula teh. Enya kolot baheula, da kolot ayeuna mah sok sahinasna, tara ieuh nyarita ku kalimah nu boga harti rangkepan jiga kitu. Arang langka dina ayana ge.
Nu ngeunah sambelna. Cenah. Ras ka anak tukang nasi padang. Kana sambelna. Lain. Teu pas jeung selera sambel eta mah. Atawa jiga sambel ceurikna warung Cibiuk kitu? Nu kungsi mudalkeun cipanon uing alatan ku ladana? Ras ka pagawena. Lain, deuih.
Sambel. Ahirna itu ieu lain. Nu tetela mah, lain sasambel-sambelna, jigana. Bet piraku kolot-kolot baheula nyarita pangangguran pisan, urusan jodo bet dikual-kaelkeun jeung sambel!
Lat we poho. Teu kungsi tatanya ka batur deuih, da ceuk angkeuhan urusan hirup di saluareun sambel ge tetela leuwih matak seuhah karasana. Rea masalah nu kudu leuwih daria ngayonanana. Malah tepi ka prukna pisan kurenan, teu inget saeutik-eutik acan tah kana perkara eta teh. Nu tetela mah jodo diatur ku Gusti. Peun.
Lalakon nu remen kabaca na carpon, novel jeung katenjo na film jeung sinetron, kaalaman. Lalakon nu kurenan, nu pajah sok biasa aya pacogregan. Bungbu rumah tangga tea. Rupa-rupa pasualan boh nu dijajadikeun, boh kajadian nu teu kahaja alatan can hatam maca watek sewang-sewang. Malah sakapeung pan sok rajeun mikir nu lain-lain mun tas ngalakonan adegan melodrama kitu teh. Ngan hiji waktu, nu ‘lain-lain’ teh bet brasna kana…sambel tea.
Pasipatan awewe nu rajeun sok kuraweud haseum, nu sok tembong imut manis, nu sakapeung matak rungsing jeung aral, nu sok… ah, jeung rea-rea deui pokona mah, nu ahirna mah angger we geuning matak nineung, nineung nu sok nyangkeh lengkah mapayan deui rarambat ramat kanyaah tea (diwawaas yeuh kalimah teh. Ehm). Jigana lebah dieu yeuh keunana babasan kolot yen pipamajikaneun kudu ngeunah sambelna teh.
Nyaeta, nu pinter ngolah sagala rupa suasana batin jeung pikiran sangkan jadi hiji ‘menu’ nu matak deudeuieun alatan rasana nu pelem jeung pedo elom! Kumaha we sambel, dina matak seuhahna ge tepi ka pokna sumpah pajar kapok ngadaharna, lah angger we geuning isuk geto ngadahar deui geus leungit ladana mah. Kudu kitu meureun. Kudu nu matak nineung sagalarupana. Rek nu ladana, nu amisna, nu haseumna, nu asinna, malah nu bauna pisan jiga bauna tarasi, ari dipopolahkeun ku nu bisa mah geuning matak mindo, matak poho kana diet. Pagawean nu jiga enteng tapi bangga tangtuna ge, mun eta perkara dilarapkeun kana rasa jeung suasana hate, kana harti nu leuwih jembar dina ngalakonan hirup enggoning ngawangun rumahtangga nu weweg pageuh. Da nu bisa ngolah rasa teh meureun, wanoja nu geus sawawa, nu koloteun pikiranana, nu perceka, nu bisa ngadumaniskeun tiap bab kahirupan rumahtangga katut konplikna sangkan jadi hiji lalakon nu mulus banglus tepi ka tutugna carita.
Heueuh, abong kolot baheula. Nyarita teh teu weleh make ‘seni’.
Lembur, 5 Januari 2004
Posted on 9 Januari 2008, in Ngabako. Bookmark the permalink. Tinggalkan komentar.


text:
Nu Hawai Islands - Kauai FSX & P3D Vérsi 1.0
Ukuran 425 MB
Undeuran 22 220
Dijieun 30-11-2010 19: 54: 48
Robah 21-10-2017 17: 38: 21
ngidinan freeware
Otomatis-install: Installer tetempoan v11
pangarang: Richard Sorochak http://www.lockonfiles.com/
download Pikeun FSX & Edition uap & P3D v1 v2 v3 v4
Changelog Otomatis-installer diropéa ka vérsi 10
Wilujeng sumping ka Hawai Islands. Kauai nyaéta kaopat utama Hawai Islands. Ogé kawanoh salaku "Taman Island" alatan végetasi tropis anak loba pisan, aya kira-kira 105 mil (170 km) kulon Oahu jeung ngan wétaneun Niihau leutik.
tetempoan kualitas luhur Ieu reproduces sadaya pulo jeung HD textures photoreal jeung sababaraha wangunan 3D
Kauai sorangan hiji pulo matak jeung cliffs towering sarta canyons jero. Anjeun bakal ngarasa kawas ngalayang dina kartu pos a.
Inpo tambahan bisa kapanggih dina anjeun "menu Mimitian -> Tambahkeun-ons Rikoooo -> The Hawai Pulo - Kauai FSX & P3D"
instalasi ieu 100% otomatis ku Rikoooo, Configurator bakal nanganan keur Anjeun ngadaptar jeung aktivasina tina tetempoan di hiber simulator. Lamun uninstalling, installer bakal mulangkeun Konfigurasi Anjeun asalna.
Awas file badag 422 MB, Eta disarankeun pikeun ngagunakeun download akselerator software pikeun ngareureuhkeun jeung neruskeun di titik ditewak boga no kejutan (misalna FlashGet).
Penting, kumaha carana make tetempoan kitu? Mimiti hiber Anjeun ti "Kaukai" (PHBK) Basa militer bisa dituliskeun dina seleksi titik awal pikeun FSX / P3D:
Tapi anjeun oge bisa ngamimitian ti utama bandara Lihue (PHLI) Di sisi wétan anak, atawa duanana bandara swasta Princeville (HI-01) Dina sumpah palapa kalér jeung Port Allen (Pak) Kidul.
Boga hiber alus
tetempoan kualitas luhur Ieu reproduces sadaya pulo jeung HD textures photoreal jeung sababaraha wangunan 3D
Kauai sorangan hiji pulo matak jeung cliffs towering sarta canyons jero. Anjeun bakal ngarasa kawas ngalayang dina kartu pos a.
Inpo tambahan bisa kapanggih dina anjeun "menu Mimitian -> Tambahkeun-ons Rikoooo -> The Hawai Pulo - Kauai FSX & P3D"
instalasi ieu 100% otomatis ku Rikoooo, Configurator bakal nanganan keur Anjeun ngadaptar jeung aktivasina tina tetempoan di hiber simulator. Lamun uninstalling, installer bakal mulangkeun Konfigurasi Anjeun asalna.
Awas file badag 422 MB, Eta disarankeun pikeun ngagunakeun download akselerator software pikeun ngareureuhkeun jeung neruskeun di titik ditewak boga no kejutan (misalna FlashGet).
Penting, kumaha carana make tetempoan kitu? Mimiti hiber Anjeun ti "Kaukai" (PHBK) Basa militer bisa dituliskeun dina seleksi titik awal pikeun FSX / P3D:
Tapi anjeun oge bisa ngamimitian ti utama bandara Lihue (PHLI) Di sisi wétan anak, atawa duanana bandara swasta Princeville (HI-01) Dina sumpah palapa kalér jeung Port Allen (Pak) Kidul.
Boga hiber alus
Nu Hawai Islands - Kauai FSX & P3D Vérsi 1.0 download


text:
Asma pasti nyesek pisan,hese renghap,sa rek paeh harita keneh.Kitu deui
Asma Ra, mun geus katarajang ieu,jantung jadi dagdigdug,renghap jadi
ranjug,pikiran ngalayang siga nu teler.Ngan bisana ngalamun mikiran
manehna nu dicinta.Diulak ilik potretna,ditingalian status fbna.Ngan
hayangna geura papanggih.Tah kitu ngarana asmara munggaran.Ngan leuwih
nyesek mah asmara nu dikekeb dina jero ati.Eta duriat teu bisa
dihontlkeun kana ati nu dipuja.Ngn kokosehan dina jero ati da teu
dikaluarkeun asmarana ka nu dituju
ASK-PASUNDAN JAYA


text:
Teu jauh umur anjeun jeung kuring, Nung. Nu ngabédakeun sotéh kaayaan. Anjeun beunghar kuring miskin. Anjeun mahasiswi, kuring tamatan SMP. Nu anéh, naha, anjeun jadi santri kuring. Pédah sok ngawarah ngaji. Iraha masantrénna? Kuring gé teu ngarti, ngadadak loba jalma nu hayang nyantri. Pédah sora kuring genah meureun. Teu sagawayah, bisa kitu sotéh sok rajeun diwarah ku Ajengan Dodéng almarhum. Mun réngsé solat magrib. Najan remen jadi jawara MTQ tingkat kecamatan, ku batur pada muji. Tetep haté mah ngarasa nogéncang. Naon sabab? Anjeun, Nung, geus ngabandang lelembutan kuring. Lamun pareng paduduaan, anjeun méréan. Tapi létah kuring ngadadak cadél. Loba karisi, karémpan. Tibatan jarawat ngalobaan. Kuring nékad ngedalkeun rasa. Anjeun ukur ngajawab ku imut. Sakitu gé bagja. Haté karembangan. Geus ampir sabulan, anjeun teu béja teu carita. Beuheung sosonggétéun. Keur kitu nu dianti ngurunyung. Bungah. Golosor ngasongkeun ondangan. “Sakantenan dina waktosna akad palay dipangaoskeun, Kang!” Jedud. Leng. “Ma, mangga!”
Uing boga tatangga, Hayam, ngaranna Meri. Meunang ngawinkeun jeung Heulang. Jaluna. Meri gé aya. Loba. Ngan teu dikawinkeun. Sina arulin wé di sawah. Domba! Boga. Dingaranan Embé. Da sok bébéréléan. Ti saprak Sapi kawin jeung Oray. Uing sok babari ambek. Teuing! Padahal da teu bogoh. Nepika maranéhna ngadu ka 'Komnas HAH'. Kusabab éléh debat. Euweuh ti dituna kudu musryik, pédah Kuya dingaranan Monyét? Teu protés ieuh! Naha ari manéh bet sesentak? Pakeukeuh-keukeuh asa aing pangsucina. Sangeunahna nyebut kafir. Tah! Ucing gé geuning belang. Maung angger, kitu! Ké, kumaha ieu téh? Heuh, kitu wé! Sok tanyakeun ka Paré! Ari manéh ngalaman reuneuh teu? Kituh sok! Naon ujug-ujug kana reuneuh ieu téh? Ah, teuing Uing gé lieur.
Sieuh! Sieuh! Geura ngarampih saria téh, magrib!
"Isuk teh poe Jumaah nya, tanggal 3 Mei 2013 ?"
"Enya. Aya naon kitu ?"
"Mun aya hanca gawe, pigawe ti ayeuna, supaya isuk nyalse,"
"Aya naon kitu ?"
"Nu rek iinditan kahade, memeh magrib kudu geus aya di imah,"
"Aya naon kitu ?"
"Nu rek pasea, mending ti ayeuna keneh paseana, supaya isuk geus akur deui,"
"Aya naon kitu ?"
"Nu nyeri huntu ubaran ti ayeuna, supaya isuk bisa seuri,"
"Ih, ditanya teh. Rek aya naon ?"
"Pokona sarerea kudu lalajo, tabuh 19.00,"
"Astagfirullah. Ma enya dewek kudu gelut jeung maneh. Isuk teh poe Jumaah, tanggal 3 Mei 2013, tabuh 19.00 kudu lalajo naon ? Pok sebutkeun, bisi dewek kaburu napsu !"
"Borangan nu shootingna di Bumi Ageung rek ditayangkeun ku IMTV. Lain maneh ge milu lalajo. Asyiiiik, bakal aya dina TV atuh ? Nu aya Rudi Riadi Gado mah ditayangkeunana malem Jumaah hareup, tabuh 22.00,"
"Gehel, sugan teh aya naon. Tapi sukur dibejaan ti anggalna, supaya isuk-isuk bisa nebusheula TV di pagadean,"
Tivi jeung hapé mah geus miheulaan, narungtutan ucul ti dua bulan kaliwat.
Ayeuna, cingcin kameumeut, kapaksa dileupas. Pikeun nebus obat miceun rasa nyeri. Unggal bulan, nanggeuhkeun jujualan nu aya, ti saprak bapana barudak tanpadaksa. Potong tulang tonggong alatan kacilakaan kerja.
“Maaf, Bu. Perusahaan tempat suami ibu bekerja tidak terdaftar di Jamsostek. Bapak tetap dapat dilayani berobat disini, akan tetapi sebagai pasien umum tentunya,” Patugas rumahsakit ngajelaskeun écés naker. Suarana gumalindeng ngawirahma. Aya ku ni’mat kareungeuna. Ngageleser kana cepil, ngajedak nembrag kana angen.
Duh! kudu kumaha ieung? Jaba teu kadaftar di Jamkesmas deuih.
(Raraga miéling Poé Buruh)
Potrét gurem kulawarga kaom buruh nu kadéséh di gawir kahirupan marginal.
Pukul 01.30. Kuring kapapancénan bagéan mapayan lembur jeung sababaraha urang, ari nu sawaréh deui mah keur aranteng gapléh di pos kamling. Kawantu lembur perenahna di tutugan gunung. Pararoék, jempling, dibarung hawa tiis nu matak noroktok. Orokaya, sakitu loba batur ogé, asa keueung rarasaan téh peuting ieu mah. Sajajalan ngaludeung-ludeungkeun karep, najan ketug jajantung mingkin ngerepan.
Halimun mimiti ngandelan. Ngaléngkah ogé karasana asa leuwih beurat. Lebah tanjakan deukeut astana, Si Uju ngarandeg. "Mang, na teu kaangseu bau hanyir?" Sorana laun. "Gandéng, siah! Rék nyingsieunan déwék...?" Mang Ojo ngagebés, kituna téh irungna mah bari ungas-ingeus. "Cuang balik deui, wé, lah!" Si Kardi hemar-hemir.
"Ari nu ngaronda peuting ieu téh sabaraha urang, Mang?" Cekéng, ngawani-wanikeun manéh milu némpas.
"Dalapan urang!"
"Ari nu tugur di pos?"
"Opatan! Si Aup, Sirod, Abas jeung Si Encéng. Ku naon kitu, Jang...?"
"Cobaan itung ku Amang geura! Da ceuk uingah, ieu nu keur laleumpang teh aya limaan!"
Hujan asa beuki rongkah, nu ngajanteng hareupeun kaca katingalina keur anteng ngumbar panineungan. Unggal keclak cai nu ninggang lemah ngawujud jadi kalangkang bihari.
"Rin.. enggal netepan heula." hiji sora nyalukan ti luar pangkeng.
"Muhun ieu ge bade." tembal Rina bari ngusap matana nu beueus.
"Geulis..Anaking, nu geus miang mah ulah dijieun tunggara." Sora indungna mairan.
Nu solawat di masjid karasana beuki ngesetan hate, rumasa joledar ka salaki nepi ka dikieuna. Unggal lalampahan nu geus disorang ku dirina moal leungit komo musnah tina pangkeng hatena.
Reup sakabéh lampu dipoékan. Caangna sacukup-cukup tina lilin anu dihurungkeun. Culang-cileung. Gegereyeman sabisa-bisa. Késang tiis mimiti renung bareng jeung muringkakna bulu punduk. Peletak! Sora nu malédog kana jandéla hareup. "Anu nyingsieunan paling gé," ceuk haté. Jung nangtung bari mamawa lilin. Jorélat! Kalérét nu ngajuringkang. "Asik! Aya nu ngabaturan," Teu sawatara lila kapireng sora anu nyikikik, nu ngagerem, nu humaregung. "Alahamdulillah! Gusti tos maparinan cepil ka abdi janten abdi tiasa nguping sarupaning sora Ciptaan Gusti." Gerentes haté bari ngadégdég.
Gung! Gung! Sora goong cicirén réngsé uji nyali. Kurumuy anu mapagkeun. "Selamat anda lulus!" waktu keur sasalaman, awak kuring asa ngahampangan. Koléang! Gedebut! Les teu inget di bumi alam.
Kapal ngajungkiring. Bandéra hideung gambar tangkorak, ngélébét. Balabuh di darmaga Pangandaran. “Pék! rék ngalakukeun naon, kumaha arilaing! Omat, balik mawa logistik. Saméméh Matapoé mélétét, kumpul. Telat, ditinggalkeun. Ngarti!” Kaptén Longji, ngawanti-wanti. Awak kapal, jung-jleng. Bur-ber. Ka pasar nu dagang patingkocéak. Ka tempat-tempat hiburan, awéwé patinggéréwék.
Saurang bajak laut, nyéngclé ‘na élep. Pédah digupayan, dicalukan ku kenék, “Banung…! Banung…! Tariiik… piiir…!”
Anjog. Kota Banung diubek. Nyedek ka peuting. Bingung balik. Hulang-huleng. Pret listrik pareum. Mongkléng. Nyaho-nyaho, aya di hiji rohangan. Susur-sasar. Ngabadug waskom, eusi ciuyah jeung lebu. Pangeueuman suku nu titingkuheun. Lebu dirawu. Dilétak. “Keusik kikisik. Asin. Deukeut ka laut, yeuh!” gumerendeng. Ngarampa kewuk, bacacar. Pangulinan béklen. “Cangkang kerang? Sisi laut!” Bras ka garasi. Jedug neunggar bémper élep. Rumpu-rampa, “Wéiiis… kapal, aing!” Blus. Merenahkeun manéh. Ngadon héés.
Isuk-isuk. “Pangandaran abiiis…!” corowok kenék bari muka bahasi. Digeblakkeun. Gulutuk. Ngoréjat. Berengbeng lumpat ka darmaga. Kapal balayar, nengah. “Kaptééén… dagoaaan…!” ***
Tingsariak, ruy rey sawak-awak. Eungap. Ngahanju. Ngahégak,. Sora ngageter...norolang. Kudu nepi ka tamat. Pipikiran kaditu kadieu. Teu kudu galideur, manteng kanu Kawasa. Panon ngulincer ka unggal juru rohang, nuturkeun rasa néwakan kalangkang nu tuluy babalicetan. Lajag-léjég bari dangah, némbongkeun aing henteu gimir...Haliiik!
Salambar…dua lambar…tilu lambar. Awak mimiti karasa leuleus, nu ruy rey lalunan laleungitan, sora tatag deui. Alhamdulillah, tamat bareng jeung ngong adan...Ya Allah, nyanggakeun! Abdi jeung itu sami-sami mahluk Gusti nu dibéré alam séwang-séwangan. Lambaran ayat-ayat ruqiah jeung Al-Ma’tsurat ditutupkeun. Ngarénghap. Bar, sajadah diamparkeun. Cong solat…
Daun diparuntangan ibun. Dapur ngebul. Budak indit sakola. Heup. Kandeg tepi ka dinya. Bray. Kalangkang lalaki nu rék indit. Harita. Guru honor keur pamit, "Kakang mios heula!" Les. Tinggal kalakay 'na panonna. Nyel. Nénjo indung si piyik riweuh kokoréh. "Sieuh! Sieuh!" Digebahan. Ngajentul. "Poropooot...!" Ngenyot ududna. Tanggah. Sapu gumeleter. Buruan nu ti tadi disapuan, teu karasa geus lening. Peledug. Runtahna dihuru. Édas...! Dadana tiba ngabebela! Ditanya tatanggana, "Salsé waé, Kang...?"
Kawas sasari, pamajikanana mah geus indit ngantor. Ngan bédana poé ieu mah teu neundeun talatah. Wanci. Beuki ahéng, kawas nyiksa. Téténjoan sarwa teu biasa. Béak kecap pigeusaneun aral. Sup ka imah. Ngajentul di patengahan. Bray. Telepisi. "Harga BBM undak..." kitu, cenah! Tuluy nyangsaya 'na karumasa. "Poropooot...!" Serebung. Nyipta-nyipta nu karék kaalaman deui. Tadi. Keur manéhna ukur ruruhit. Taun demi taun. Unggal cengkat ti pagulingan. Manehna. Leungiteun ibun maruntang. Ukur talatah dina meja komputer, duit keur roko, jeung surya manceran. "Poropooot...!"
Hudang saré tuluy nguliat. Pangnikmat-nikmatna. Tah, éta pisan nu euweuh di kuring téh. Geus sabulan meureun panyakit teu bisa nguliat téh tumibana. Teu bébéja ka anak pamajikan mah. Keur sakuringeun baé nu apal. Tatamba geus ka mamana. Ka dokter. Ka alternatif. Teu hasil. “Pah, nyangu naon nu raos?” Nu bungsu ngajak tatarucingan. “Taluk!” cekéng. “Nya..nguliat atuh...!” cenah. Hadeuh. Matak nyelekit kana haté jeung cangkéng. Teungteuingeun. Pamajikan mimiti baeud. Da setoran gajih mingguan sok remen kurang. Sawaréh dipaké tatamba apanan. Meunang béja, aya dukun nu ahli mindahkeun panyakit pasénna ka sasatoan. Durugdug ditéang. Enya baé. Panyakit kuring pindah ka domba. Alhamdulillah. Gajih weuteuh deui ka pamajikan. Malah ayeuna mah ngawanti-wanti ulah teuing nyangu. Da dahar mah sok ngadon di kandang domba boga Mang Odoy. Isuk soré.
Ngajalankeun mobil anca, mawa jalan pangsisina ngarah teu ngagokan batur. Tapis ngerém bari nyisi basa sajorélat aya nu gugupay sisi jalan gigireun mobil hideung nu ngabagug.
Waktu geus jonghok, nu gugupay téh mojang lenjang nganggo cidung warna bungur nyurup sareng raksukan nu dianggo.
"Kunaon Néng, mogok?" Cékéng bari neteup. "Geulis!" Gerentes dina haté.
"Sumuhun kang! Manawi teu kabotan abdi ngiring," pokna bari neuteup seukeut.
Méméh asup kana mobil, kuring ngawatek heula aji danar-danar. "Badé teras kamana atuh ieu teh Néng?"
"Teu langkung engkang, abdi mah bade sadrah dibantun kamana baé ogé," pokna bari tungkul waktu aya lampu nyorot beulah katuhu.
"Duh punten Néng, sanés engkang nampik, nanging pan urang téh tos benten," teu kebat nyarita manéhna jol motong kalimah.
"Naha engkang uninga kitu saha abdi?" Bari neuteup seukeut.
"Kantenan ! Pan salira téh Virginia, bojo Saeful Djamil, nu pupus jalaran kacilakaan di tol ieu".
Sampurasun! Ampun paralun! Hapunten sanés ngalangkung silib siloka, sandi sasmita sunyatana!
Sréeet! Dicabut tina kowakna. Gurilap! Hérang ngagenclang. Dialak-ilik. Digalar-gilir. Ditaksir. Hamo nyalahan. Kujang Dua Pangadékna. Seukeut dua sisina. Siloka; urang sunda kudu bener-bener mangpaat keur jatidiri budayana jeung lemah caina. Tadahna boga cabang dua. Pungsina keur nakis jeung nyepét pakarang lawan supaya leupas tina cekelan leungeunna. Deuleu étah geuning matana gé aya lima. Ieu mah Mandala séba atuh. Nu nyekelna gé mun teu bupati nya permésurina. Lain pakarang joré-joré. Saliwat mah siga Dzulfikar. Pedang kagungan Rasulullah SAW nu diwariskeun ka Sayyidina Ali bin Abi Thalib. Kujang saha ieu téh? Nyampak luhureun lomari kaca di tengah imah? Lebah beuteungna, aya tulisan Stainless. Leng ngahuleng. Saha ari Stainless? Nu bogana atawa nu nyieunna? Piraku dijieun ku bulé? Teup deui kana beuteung kujang. Tulisanana mingkin atra. Stainless Steel. Moal kitu Si Stainless téh babaturan Si Cikal?
Kowak: sesebutan kana sarangka kujang
Tadah: bagian nu melengkung lebah beuteung kujang
Ku nyangsara-nyangsara tekanan ékonomi, tétéh mah nepi ka digawé ka Saudi Arabia jadi TKW. Hayang boga rejeki téh nepi ka kitu. Teu pira, éta téh hayang ka beuli pelenis. Hayang ngasaan digénggé. “Maksadna mah, hayang ékting cenah siga batur hayang ka beuli hapé.” Ceuk kapi Lanceukna. “Ka beuli teteh?” Talék Néng Asri, kapi Adina. “Ka beuli, ngan didinya di Majalaya. Anu ngagarantung nu barodas geuning sampeu…” Walonna. “Éta mah, sanés hapé. Tapi tapé.” Témbal Néng Asri.
Tina maca riwayat Baginda Rosululloh SAW, kuring nyaho, yén waktos nanjeurkeun islam, ujian kanggo anjeunna abot pisan. Diciduhan. Dibalédog tai onta. Dibalédog batu, dugika waosna punglak dua. Anjeunna tetep sabar. Saprak Ujé maot, kuring jadi mindeng maca status babaturan, anu eusina potongan-potongan naséhat Uje. Cenah, lamun urang dihina, teu kudu dibales, bales wae ku kaalusan. Niat rék nurutan. Atuh teu bisa jiga Baginda Rosulullah, sugan bisa mirip-mirip jeung Ujé, gerentes téh. Keur anteng maca, torojol Si Orowodol datang pépédéngkréng. Nyel keuheul. Gantawang, kuring ngalawan manéhna nepika lak-lak dasar. Batal.
Wasda élékésékéng hayang ngabudalkeun eusi haténa. Sabab mingkin diheungheum mingkin ngaburial. Nyanyautan pating seregot, ngakut nanah baluweng. Cangkem kalah balem ngabetem, ngararasakeun heneg nu kamalangkem. Lek inuman ditotor. Kumalayang sajongjongan. Tuluy dirungrung deui kabingung. Dibrangbrangkeun nulis diari, réngsé, diilo laju dijejewét. Kitu jeung kitu taya kacapé. Kertas runtah ambarayah. Teu palér kénéh Wasda muru rohangan dapur. Sup sirahna diasupkeun kana gentong panginuman nu caina tinggal satengah. Wasda ngocéak maratan jagat. Rada ngemplong. Cetrék nyetél lalaguan, dipolkeun volumeuna. Kotka racleng tai ceuli. Hiburan majar téh! Tuluy ngéngklak nepi ka ngésang. Tapi haté angger teu daék palér, samalah aya émbohna, euyeub ku rupaning kahayang. Reureuh saheulaaneun, nuuskeun késang, bebersih. Wasda digamis muru majlis dzikir. Tapi pikiranna malah muir, rumasaan asa kasindir. Ngajéngkat balik ti heula. Motong jalan ngaliwatan astana kasampak nu keur ngali kaluat, Wasda nyampeurkeun. Am nyamualkeun taneuh beureum, rep sagalana jadi caméwék. Nu ngali kaluat tihothat ngalalembur.
“Dihajatan ti bubudak. Sunatan, hajat. Cageur gering, hajat. Lulus sakola, diwisuda, nikah tepikeun ka boga incu, hajat. Nu dipalar, jauh tina balai, parek rezeki. Tulak bala tara kakantun. Kurang naon? Ayeuna geus sawawa, jadi kuli. Hirup ukur dina tungtung curuk batur.” Ngahuleng. Panonna mencrong TV. Barudak sakola garelut . Silih ala. Mantri Pendidikan teu walakaya. Teuing naon nu dipikiran. Tambuh laku. Pedah UN teu matut? Kolébat, ganti warta. Ayeuna mahasiswa. Garelut antar jurusan. Pikiran beuki marungkawut. Saluran dipindahkeun. Ganti hasil surpéy. Barudak SMA loba nu teu parawan. Dua tinu tiluan. Guru kawartakeun ngareuneuhan murid. Sakola runtuh. Jauh, kudu meuntas walungan, maké sasak tambang bari ngagantung. Pikiran luluncatan. Hésé ngéntép. Dibaheum, dirarasakeun. Geuning pédah ngaréndéng. Babarengan, pauntuy-untuy. Cetrék TV dipareuman. Gap kana laptop. Ngirim surat ka kanca nu aya dina akun Pésbukna. “Wilujeng Miéling Dinten Pendidikan Buruh Sadunya.”
Karék gé reureuh tina pananya dua malaikat Munkar jeung Nakir, kareungeu di luhur aya nu daratang. "Ustad, ané do'akan semoga énté bisa ngejawab semué pertanyaan malaikat," sora Wan Abud. "Beuh, telat ilaing mah ngadu'ana," cekéng téh. "Ulah hariwang, euy! Randa ilaing ku déwék bakal dikawin ha ha ha...," sora saingan ngaharéwos kana tetengger. Ampir wé kuring luncat ka luhur, tadina mah rék ngababuk caréhamna Si Karta. Ngan hanjakal kuring téh geus paéh.
Anggrék Bodas, dipelak dina tangkal nangka. Naplok dina tapas kalapa. Wur cai, wur pangdunga. Saban isuk, saban soré. Morontod. Ray poé, pucukan. Ray minggu, daunan. Tingpelentis kokocop. Mekar, ligar. Ngeplak bodas saranggeuyan. Wur cai panyiram, wur cai kahéman. Garumenclang. Nyangsang dina lalambaran kembang. Jeprét difoto. Lar nu ngaliwat. Reg hareupeun Anggrék. Molohok. Kumétap. Rey ciduh aulna. Ciduh bari anyar hudang. Rarat-rérét. Sepi, tiiseun. Panto dikaronci. Gidik balik. Gidig deui. Reg. Ngajengjen hareupeun Anggrék. Kusiwel ngodok saku. Cetrék digunting jeung ranggeuyanana. Kincid. Gura-giru balik. Gep kana pot. Cur cai, rey ciduhna. Ngarey ngalémbéréh. Mencrong Anggrék dina bukét. Sora gunting tingcaletrék. Manéhna mulang. Reg. Gebeg. Hareugeueun. "Duuuh, Anggrék Bodas, na kamana? Geuning ukur kari gagangna!" Cumalimba. Bray kamera. Anteng diteuteup. Anggrék Bodas ukur kari gambarna.
Lamun seug harita Aa wani ngambil resiko, meureun moal kieu jadina...
Dina sela-sela pating burinyayna lampu disko, jeung gumuruhna sora musik, Eneng ngadadarkeun sagala nu karandapan.
Duda anak dua, pilihan Ama, ternyata galak timburu. Majar teu mirasa. wireh raga kapimilik, ari hate tetep ka Aa. Dua taun rumah tangga, hasilna ukur anak dua jeung talak tilu sakaligus.
Teu kuat nandang wiwirang, Eneng lumpat ka kota. Di kota anu sarwa indipidualistis, bari teu sanak teu kadang, Eneng bingung. Mapay-mapay kahayang, teu puguh anu dituju, ahirna anjog ka ieu tempat. Gawe babari, buruhna lumayan. Sanajan hate mah asa disasaak, inget bae ka Aa…
Eneng ngarenghap, nutup carita….
Ayeuna Aa geus mapan. Sakolebat hayang nyambung asih nu kungsi pegat. Hanjakal Eneng, Aa geus …buntutan.
“Saha siah nu geus wani-wani maling sendal déwék ? Mun kapanggih, diteukteuk tah ku aing kokodna.” Kardi isuk-isuk geus cocorowokan di buruan imahna basa nyaho sendalna aya nu maling. Tatanggana ngadéngé nu ambek-ambekan bati olohok bari ngahareungheum piseurieun. Sup Kardi ka imah. Nyampak Esih, pamajikanana, keur nangtung reumbay cimata. “Ku naon, Sih ?” Kardi nanya lirih. “Kang , dangukeun. Akang téh kedah sukuran. Akang tiasa kempel deui ayeuna jeung anak pamajikan. Abdi téh capé nunggu Akang taun-taun bari tihothat sorangan ngurus budak satilu-tilu buah cinta urang. Ayeuna Akang tos mulih bari kaayaan salira beleger. Untung Kang, panangan Akang lengkep kéneh. Iklaskeun wé Kang sendal téh.” Esih nyuksruk na dada Kardi. Sakeukeudeung jempling. “Sih, Akang jangji.” Kardi ngaharéwos bari tipepereket nagkeup pamajikanana. Tangkeup deudeuh pinuh panuhun. Ti harita, kulawarga Kardi bisa hirup jeung huripna, najan ayeuna mah manehna ukur dagang cocoan budak hareupeun sakola.
"Terima kasihku ku ucapkan, pada guru ku yang..." sora barudak kelas genep, nu latihan jang acara paturay tineung, karasa ngageuri kana haté.
Ngadadak awak cing sariak, muriang, cirambayan.
"Kunaon ari Bapa, siga nu saredih kitu? Kawas nu kakara waé, rék pipisahan jeung barudak !" Ibu kapala mésem.
"Muhun, teu karasa geuningan Bu, barudak geus rék ninggalkeun ieu sakola. Asa sakiceup, mangkaning jang mayar tabungan can aya !" ngadadak rohangan jempling.
Balik survéy jeung babaturan, samobil genepan, katujuh supir. Peuting ngagayuh ka isa, beuteung murilit. Nyimpang heula ka warung ngeusian eusi peujit. Karék gé gék, torojol awéwé, kurang leuwih umur lilikuran awal. Nilik papakéan jeung paripolahna, sarérétan ogé katinggali awéwé bangor. Manéhna, ngadeukeutan salah saurang babaturan, ngaléndéan bari ngomong :”A..bilih bade ngersakeun?”. Dikitukeun téh babaturan samar polah, tuluy ngajawab sangeunahna:” ah isin seueur réréncangan”. Ngadéngé éta jawaban, si awéwé ngajawab deui :” teu kedah isin-isin A…. da abdi mah osok ogé one by breng……!”. Berekah teu ngarti, duka naon maksudna.
Kuring ngaboncéng nyi Kokom peuting peuting. Dasar kuring pupujieun ngajalankeun motor téh siga pambalap di sirkuit. Bubuhan unggal poé kuring sok ulubiung jeung génk motor. Pas dinu poék , dikajauhan tiarah balawanan, katingali dikénca jeung katuhu aya lampu. “Kuaing rék digawéan siah!” gerentes haté kuring. Motor di gas satarikna nyokot jalan tengah. Siiuuut, gurusuk!” Puguh wéh batur téh nyaringray nyuksruk kasolokan. “Aing rék dilawan!” ceuk kuring ngajago hareupeun nyi Kokom. Teu kungsi lila manggih deui siga tadi, dikajauhan katingali aya lampu dua kénca katuhu. “Ku aing dilayanan deui siah!” ceuk kuring bari ngagas satarikna nyokot jalan tengah. Siiuuut, gedebrus!” Kuring nyakakak ningali maranéhna ogé nyagebrus kasusukan. “Aing rék dilawan!” ceuk kuring hayang kapuji ku nyi Kokom. Aya deui waé lawan dihareup. lampu dua kénca katuhu tikajauhan. “Kuaing dilayanan ogé siah!” motor digas sabéakna. Motor rék asup nyokot jalan tengah. Cekiiiit, Braaak!” “Konténer rék dilawan!” ceuk kuring...”
Pagawe pom bensin pohara kagetna, mireng tengah peuting aya nini-nini jeung aki-aki nyalingker ka tukangeun pom bensin ngadon sapatemon. Anu matak helokna, eta aki-aki pohara kuatna, sajero sapatemon teh leungeunna pakupis, awakna kekejet. Ari Si Ninina mah ngahenen we bari nyarande kana pager.
Sabada ngareureuhkeun kacape, jung maranehna cengkat. Memeh mulang, dipegat ku pagawe pom bensin anu ti tadi nempokeun.
"Abdi bade naros, naha aki sareng nini ngadon sapatemon di pengkereun pom bensin ? Sareng helok deuih, sakitu tos sepuh geuning Aki mah kiatan dugi ka panangan pakupis sareng awak kekejetan. Naha nuang heula obat kuat ?" ceuk pagawe pom bensin nanya.
"Kieu Jang sajarohna mah. Peuting ieu teh umur Aki panceg 85 taun, Si Nini mere hadiah istimewa ngajak sapatemon tukangeun pom bengsin. Napak tilas minangkana mah, sabab nya di tukangeun ieu pom bensin Si Nini baheula beunang parawanna. Perkara leungeun aki pakupis jeung awak kekejetan mah, lain lantaran dahar obat kuat, dumeh baheula mah pager anu disarandean ku Si Nini teh euweuh setruman," tembal eta aki-aki bari kalamas kelemes.
Ngarenghik ménta dipangdongéngkeun. “Heug. Ngan kadé ulah méwék cara sasari, nya!” pokna. “Moal, tapi embung sakadang kuya ah, bosen!” cekéng. Derekdek Si Nini ngadongéng. “Kacaritakeun aya nini pangebon, ogé aki pangebon. Boga incu, ngaranna Si Ikin. Beurang peuting ceurik hayang dahar sangu. Unggal poé dahar taneuh meunang meuleum. “Aduh, Ema. Ikin lapar, hayang geura dahar sangu.” Nyaritana bari dihariringkeun. Kitu jeung kitu aya kana sataunna. “Deudeuh teuing anaking. Wayahna sing sabar, urang ngadagoan usum hujan, engké urang ngahuma!” témbalna. Pareng hujan. Si Nini jeung Si Aki geuwat ngahuma. “Duh, Nini. Ikin teu kuat hayang geura dahar.” Sorana semu ngahéas. “Ké, urang ngakeul heula,” ceuk ninina. Barang rék ngasongkeun sangu. Si Ikin awakna oyag. Jep. Karasa aya nu ngeclak kana pipi kuring. “Kunaon geuning, Nini oge kalah ceurik?” cekéng. “Kapan urang ogé sarua can boga béas jang isuk!” témbalna. Bari nangkeup kuring.
Tilu bulan teu panggih, aya ku lila, asa sataun. Dina der na panggih, mani sakocépat.
Hing ceurik, asa ngenes. Manéhna geus rék miang deui, kanu kolot. Éta poé ngan sakocépat. Saminggu jiga sapoé. Kumaha carana ngaganti poé, ngarah jam na nambahan. Teu kapikir. Hiji-hijina jalan nyaéta, béré obat saré sing loba. Ngarah teu indit deui, sakalian saré jeung uing duaan. Lep belewek.
Bener saminggu téh lila ayeuna mah, teuing sajam kitu ieu téh. Ieu di mana?
Naha poék, naha aya sora ngagempur ceuli, handaruan. Naha asa dina jero taneuh. Eungap.
"Kaang Wiryaaa...!"
Euweuh.
Di luhur taneuh, Wirya kakara éling tina karacunan, digaléntoran ku pamajikan nu kolot.
Keur ngeunah-ngeunah paduduaan. Kuring jeung Manéhna. Kepluk. Daun jati murag. Keuna kana biwir. Nu méh antel jeung biwir Manéhna. "Haram jadah..! Sia..! Ngaganggu.!" Kuring ngalungkeun daun jati.
Gap. Manéhna dirarampa. Puguh sanajan keur dicekelan gé teu kajeueung. Bongan panon Kuring kencés.
Lalaunan. Biwir Kuring dideukeutkeun deui jeung biwir Manéhna. "Ulah Kang..!"
"Moal atuh.. Ceuk kolot manjing sareupna."
Kuniang. Kuring indit. Teu leupas nyekel Manéhna. Laju dibawa ka eungon. Suling ditunda. Ngagantungkeun dina paku


text: Ayeuna keur kasebutna jaman kancing coplok.Aya 2 maksud, nyaeta dina ucapan jeung lampah manusa nu siga kancing coplok atawa nyoplokeun kancing. Dina ucapan, basa kancing coplok geus lumrah dipake dina basa sapopoe nu teu jauh tina kecao anjing jeung goblog. Mun dinu lampahna, hususna keur awewe, mun nu make kameja sok dicoplokeu kancingna nepi ka beulahan dada katenjo.Komo androk teh sok diporosot2keun nepi ka beulahan liang tai kadeuleu, mending mun mulus, ieu mah nu hideung ge dihaja ditembong2.Hmmm...!


text:
Alloh SWT. parantos ngadawuh dina al-Qur’an suroh al-Anbiya ayat 107 :
.وَمَا أَرْسَلْنَاكَ إِلَّا رَحْمَةً لِلْعَالَمِينَ
“Teu pati-pati ngutus kami ka anjeun (Muhammad) kajaba jadi kanyaah pikeun sakabeh alam”َ Q.S.Al-Anbiya:107.
Para Ulama ngajelaskeun nu dimaksad ku ’aalamin nyaeta isim anu tuduh kana jama’ nu eusina khusus pikeun makhluk anu berakal. Atuh eusina Jin jeung Manusa.
Pikeun ngarasakeun diutusna Kanjeung Rosululloh SAW ka alam dunya jeung nganyatakeun kanyaah Allah ka Jin jeung Manusa khususna, peryogi mengkaji kaayaan-kaayaan diri pribadi sebagai Manusa. Upami di telaah diri sebagai manusa, maka Allah nyiptakeun manusa teh ngagaduhan makna:
1. Manusa teh sebagai makhluk hirup anu boga kahayang kalawan karep sorangan, disebut makhluk biologi.
2. Sebagai makhluk anu boga kapercayaan jeung kayakinan bahwa dibalik alam semesta ieu aya sang pencipta tur maha kawasa anu kudu di baktian, disebut makhluk teonimitis.
3. Sebagai makhluk gotong royong, makhluk anu teu bisa hirup nyorangan tapi selalu ngabutuhkeun kana bantuan anu sejen, disebut makhluk sosial.
-
Dilihat: 2151
Selengkapnya...


text:
Hasil Pencarian
Hasil pencarian untuk kata kunci ngalebetan (2)
- Landong Baeud 1Ku : M. Nana Munajat Dahlan
3 Apr 2005 - 10:26 am
Ceuk kolot mun lalajo wayang golek poma ulah balik mun ki dalang can cacap nutugkeun carita. Mun di pungpang atawa ngalanggar kana eta caritaan bakal dipegat ku sandekala.
Eta oge lain teu inget kana eta caritaan, balik soteh inget kana dagangan nu kudu diiderkeun ka pasar subuh-subuh. Matak Jang Usro maksakeun balik jam dua welas peuting dina tengah garapan dalang.
- PANATARAN UNDAK-USUK BASA SUNDA
3 Mar 2005 - 5:06 pm
Saha wae, urang mana wae ge tiasa ngiring panataran bari henteu kasengker ku yuswa, pendidikan sareng kalungguhan. Lamina panataran 3 dinten @ 2 jam, ti tabuh 10.00 - 12.00 WIB. Tempatna di Caraka Sundanologi, Jalan Naripan 7, Bandung.


text:
Mangga Indonesia
Di Pulo Kalimantan di Indonesia aya 34 spésiés Mangga (Mangifera) tumuwuh sacara alami di pulo kasebut. Loba ti spésiés pohara kaancam punah alatan penebangan leuweung hujan. Sawatara spésiés Mangga, antara sejen Mangga Kalimantan (Mangifera casturi) geus punah di alam leupas.
Conto sejen tangkal mangga ti Kalimantan nyaéta Mangifera griffithi (dipikawanoh kalayan ngaran-ngaran lokal kieu: asem raba, sarta romian), Mangifera pajang (asem payang), Mangifera quadrifida (asem kipang) sarta Mangifera torquenda (asem putaran).
Mangga Seungit (Mangifera odorata) mangrupa spésiés Mangga anu populer anu mindeng ditanami di Asia Tenggara. Mangga kasebut mangrupa hasil pengawinan antara Mangga pangpopulerna (Mangifera indica) kalayan Mangga Kuda (Mangifera foetida). Mangga ieu dipikawanoh kalayan ngaran-ngaran lokal: kuweni, kuwini (dina Basa Indonesia); kweni, asam membacang, macang, lekup (Dina basa Malayu); kuwini, ambacang, embacang, lakuik (dina basa Minangkabau); kuweni, kebembem (dina basa Bétawi); kaweni, kawini, bembem (dina basa Sunda); kaweni, kuweni, kweni (dina basa Jawa); kabeni, beni, bine, pao kabine (dina basa Madura), kweni, weni (dina basa Bali); mangga kuini (dina basa Sulawesi Kaler); sarta kuini, guin, koini, kowini, koine, guawe stinki, sitingki, hitingki (dina basa di Kapuloan Maluku).
««« Artikel samemehna: Palem Parajubaea torallyi (Palma Chico, Bolivian mountain coconut) Artikel saterusna: Mangga Kalimantan, Kasturi (Mangifera casturi) »»»
Kemis 22.7.2010 15:20 | Citak | Pepelakan Eksotis
Ngeunaan KPR
Bagilah pangalaman Anjeun ngeunaan menaman pepelakan. Tulis artikel tetang berkebun, pepelakan, melak pepelakan sarta séjén-séjén. Tuluy siarkan dina jurnal Botanix edisi basa Anjeun. Hubungi kami pikeun detil saterusna.
Kategori: Kabeh Hama Jukut Palem Pepelakan Eksotis Pepelakan cai Petunjuk cara melak pepelakan Suweng Tangkal jarum


text:
Dina Lapak
Fiksimini Basa Sunda
Fikmin # NU GÉHGÉRAN #
Wanci haneut moyan. Anteng moyan hareupeun gang. Dumadakan. Barayana, lumpat sakalumpat-lampét, ngaliwat hareupeun cukang irungna. Manéhna napsu kagila-gila. Ngudag nu lumpat. Silih udag, nepi ka jauh ninggalkeun gangna. Laku lampahna, sarwa teu daék ngéléhan. nu ningali ting séréngéh malahan loba nu gideug. Saeunggeus ngarasa capé, lulumpatan bari teu puguh naon nu jadi cukang-lantaranana. Duanana anjog di hiji taman.
“Ka dieu kéhéd! Montong lumpat deui siaaah! Aingna capé!” ceuk manéhna bari hah héh hoh. “Wajar ajiiig! Aing lumpat, apan aya nu ngudag!” Barayana némbalan. “Saha nu ngudag téh? manéhna malik nanya. “Teu sadar kitu! Kunaon sia bét ngungudag aing?” pokna ngabéla diri. “Sidikan aingah ngudag sotéh, naha silaing bet lumpat?” Manéhna sarua ngabela diri. “Uingah lumpat tipaparétot, apan sia ngungudag!” témbal barayana embung éléh. “Naha jeung kudu lumpat? Silaing boga salah?” Manéhna peupeuleukeuk. “Éta sia, naha bét ngungudag aing?” barayana merekedeweng. “Aingah géhgéran kéhéd! Mun aya nu lumpat, sok hayang ngudag!”


text:
Untuk informasi harga dan pemesanan, hubungi:
SMS/Telepon/Whatsapp:
0822 2105 0975 (Wawan)
0856 4310 4542 (Didik)
PIN:
76B45D6D, 7496AD34
Untuk SMS, format:
INFO#sebutkan info yang anda inginkan
HARGA#tanyakan harga bibit/biji
Atau silahkan datang ke tempat penangkaran bibit kami di Desa Rejosari Jl.Kemiri - Pituruh Km 3, Kecamatan Kemiri, Kabupaten Purworejo, Jawa Tengah 54262
Keyword: bibit sawo hitam bibit sawo kecik bibit sawo bibit sawo manila bibit sawo unggul bibit sawo sukatali bibit sawo duren bibit sawo mentimun bibit sawo australia bibit sawo jumbo vietnam bibit sawo hitam bibit sawo kecik bibit sawo jumbo bibit sawo manila bibit sawo unggul bibit sawo sukatali bibit sawo duren bibit sawo mentimun bibit sawo australia bibit sawo jumbo vietnam bibit sawo australia bibit sawo bangkok bibit sawo belanda bibit sawo bludru bibit buah sawo bibit buah sawo jumbo bibit buah sawo unggul harga bibit buah sawo bibit tanaman buah sawo budidaya bibit sawo manila bibit sawo cikumega jual bibit sawo cangkok cari bibit sawo kecik bibit sawo duren bibit sawo durian jual bibit sawo duren jual bibit sawo durian bibit sawo hitam jual bibit sawo hitam harga bibit sawo harga bibit sawo jumbo harga bibit sawo kecik harga bibit sawo manila harga bibit sawo jumbo vietnam harga bibit sawo timun bibit sawo jumbo bibit sawo jumbo vietnam harga bibit sawo jumbo bibit buah sawo jumbo harga bibit sawo jumbo vietnam jual bibit sawo kecik jual bibit sawo manila jual bibit sawo mentimun jual bibit sawo hitam jual bibit sawo mentega bibit sawo kecik jual bibit sawo kecik harga bibit sawo kecik bibit pohon sawo kecik harga bibit pohon sawo kecik cari bibit sawo kecik bibit sawo manila bibit sawo mentimun bibit sawo mentega bibit sawo meksiko bibit sawo malaysia jual bibit sawo manila jual bibit sawo mentimun jual bibit sawo mentega budidaya bibit sawo manila membeli bibit sawo bibit sawo pan mexico bibit pohon sawo bibit pohon sawo kecik harga bibit pohon sawo jual bibit pohon sawo harga bibit pohon sawo kecik bibit sawo raksasa jual bibit sawo raksasa bibit sawo sukatali bibit sawo super bibit sawo sumedang spesifikasi bibit sawo jual bibit sawo sidoarjo bibit sawo timun bibit tanaman sawo jual bibit sawo timun harga bibit tanaman sawo harga bibit sawo timun bibit sawo unggul bibit sawo unggulan bibit buah sawo unggul jual bibit sawo unggul bibit sawo vietnam bibit sawo jumbo vietnam jual bibit sawo vietnam harga bibit sawo jumbo vietnam
Komentar untuk Jual Bibit Sawo Manila:


text:
Kalimah
Kalimah nyaéta wangun gramatikal panglegana. Kalimah mangrupa beungkeutan katatabasaan anu unsur-unsur pangwangunna mangrupa klausa-klausa, partikel-partikel panyambung, jeung pola-pola intonasi [1]. Mangrupa bagéan pangleutikna tina hiji omongan atawa wacana, anu diwatesanan ku randegan panjang, anu ngandung pikiran anu gembleng atawa lengkep nurutkeun katatabasaan [2]. Kalimah gé mangrupa hiji beungkeutan gramatik anu diwatesanan ku ayana randegan panjang anu dibarengan ku nada ahir turun atawa naék.[3]
Eusi
Ciri kalimah[édit | édit sumber]
Kalimah nyaéta wangunan-wangunan basa anu miboga ciri-ciri di handap.
- Mangrupa konstruksi gramatik, nyaéta wangunan basa anu ngandung harti atawa maksud.
- Mangrupa wangunan basa anu maksimu, nyaéta wangunan basa pikeun ngébréhkeun harti anu dipimaksud ku éta wangunan téa henteu perlu ditambahan deui atawa dilegaan deui.
- Ngabogaan lentong pamungkas turun atawa naék, anu nétélakeun yén éta konstruksi gramatik téh geus réngsé.
- Rélatif bisa mandeg mandiri, bisa diisolasikeun atawa dipisahkeun kalawan hartina teu leungit atawa henteu robah.
Jumlah klausa[édit | édit sumber]
Kalimah salancar/tunggal[édit | édit sumber]
Kalimah tunggal/Salancar nyaéta kalimah anu diwangun ku hiji klausa atawa hiji konstituén [2]. Dina kalimah tunggal anu jadi unsur wajibna nyaéta jejer jeung caritaan. Tapi, dina kalimah tunggal bisa jadi kawangun ku unsur tambahan kawas katerangan tempat, waktu, jeung alat. Ku kituna, kalimah tunggal wangunna teu salawasna pondok [4].
Kalimah jembar/majemuk[édit | édit sumber]
Kalimah majemuk/ jembar diwangun ku dua klausa atawa leuwih [5]. Unsur-unsur pangwangunna aya anu wajib jeung wenang mangrupa advérbia (katerangan) jeung modalitas. Ku lantaran kitu, adeganana bisa mangrupa pola salah sahiji kalimah basajan anu dilegaan ku katerangan [2].
Kalimah Tanpagawéan (nonverbal)[édit | édit sumber]
Kalimah tanpagawéan atawa kalimah nonvérbal nyaéta kalimah anu caritaanana lain kecap pagawéan atawa lain vérba. Nu kaasup kalimah tanpagawéan téh nya éta kalimah barang (nominal), kalimah sipat (adjéktiva), kalimah bilangan (numeral), jeung kalimah pangantét (préposisional). Ieu di handap dipedar hiji-hijina [6].
Kalimah Barang (Nomina)[édit | édit sumber]
Kalimah barang atawa kalimah nominal nyaéta kalimah anu caritaanana kecap atawa frasa barang (nominal). Nurutkeun patali semantisna, éta kalimah téh nuduhkeun ayana kasaruaan antara jejer jeung caritaanana. Ku lantaran kitu, ieu kalimah téh sok disebut ogé kalimah ékuasional atawa kalimah ékuatif. Dina ieu kalimah, jejer téh dianggap sarua atawa sagolongan jeung caritaan anu nuduhkeun golongan atawa idéntitas jejer. Pikeun negeskeun patali semantis anu nuduhkeun golongan atawa idéntitas téh, hareupeun kecap atawa frasa barang nu jadi caritaanana sok ditambah kecap nyaéta. Kalawan ringkes, éta kalimah-kalimah barang téh adeganana bisa digambarkeun saperti di handap.
Kal Bar J + C: ( ) + B/FB Iden/ B/FB Gol + In Fi
Kalimah Sipat (Adjktival)[édit | édit sumber]
Kalimah tanpagawéan anu caritaanana mangrupa kecap atawa frasa sipat (adjéktival) disebut kalimah sipat, kalimah adjéktival, atawa kalimah statif. Dina kalimah sipat aya sawatara caritaan anu perlu dilengkepan ku kecap atawa frasa séjén anu nyicingan fungsi panglengkep, pang-pangna caritaam sipat anu nuduhkeun kaayaan atawa suasana jiwa, saperti keca-kecap poho, sieun, butuh, perlu, wani, nyaah, hariwang, watir, jeung sajabana. Lamun digambarkeun, éta adegan kalimah-kalimah sipat téh maksudna kalimah sifat diwangun ku jejer jeung caritaan anu mangrupa kecap atawa frasa sipat, dibarengan atawa henteu ku panglengkep jeung katerangan. Kalimah barang téh adeganana bisa digambarkeun saperti di handap.
Kal Sip J + C: S/FS + (PANG) + (K) + In Fi
Kalimah Bilangan (Numeral)[édit | édit sumber]
Kalimah bilangan atawa kalimah numeral nyaéta kalimah tanpagawéan anu caritaanana mangrupa kecap atawa frasa bilangan. Sakapeung caritaan anu mangrupa kacap atawa bilangan téh sok ditambahan kecap aya, upamana di handap ieu.
Kal Bil J + C: ( ) Bil/FBil + (K) + In Fi
Kalimah Pangantét (Preeposisional)[édit | édit sumber]
Kalimah tanpagawéan anu caritaanana mangrupa frasa pengantét (préposisional) disebut kalimah frasa pangantét atawa kalimah préposisional. Kalimah pangantét téh bisa dianggap kalimah ringkesan tina kalimah anu diwangun ku jejer, caritaan, jeung katerangan, anu caritaanana dileungitkeun. Papadaning kitu, loba kalimah pangantét anu hésé, malah teu bisa, dianggap mangrupa kalimah ringkesan. Adegan kalimah préposisional téh bisa digambarkeun saperti kieu.
Kal Pang J + C: FPang + (K) + In Fi
Rujukan[édit | édit sumber]
- ↑ Tarigan.(1985).Pengajaran Sintaksis. Bandung: Angkasa, kc. 48
- ↑ a b c Sudaryat, spk. (2011). Tata Basa Sunda Kiwari. Bandung: Yrama Widya, kc. 180
- ↑ Sudaryat, Y. (2014). Struktur Bahasa Sunda (Sintaksis dalam Gamitan Pragmatik). Bandung: Sekolah Pasca Sarjana UPI, kc. 39)
- ↑ Putrayasa, I.B. (2010). Analisis Kalimat (Fungsi, Kategori, Peran). Bandung: PT. Rafika Aditama, kc. 26
- ↑ Verhaar, J.W.M. (1996). Asas-asas Linguistik Umum Yogyakarta: Gajah Mada University Press,kc. 275
- ↑ Sudaryat, spk. (2011). Tata Basa Sunda Kiwari. Bandung: Yrama Widya, kc. 258


text:
Rada lieur nyanghareupan kaayaan jaman ayeuna mah,,kondisi ekonomi bangsa anu masih keneh semberaut,,ditambah deui ku kondisi sosial anu beuki teu pararuguh,,can deui pagawaean anu beuki hese, mangkaning tuntutan ekonomi keur kabutuhan hirup beuki die beuki gede, mun urang teu boga usaha anu bisa diandelkeun mah geus boa kumaha,,bisa-bisa kalaparan”
tah kukituna ieu mah etang-etang mepelingan diri sorangan anu masih can meunang keneh jati diri nu sabenerna, jadi hartina pribados sorangan can nyaho arah hirup rek dibawa kamana,,rek jadi naon?,,kumaha rencana keur masa depan sorangan..
memang keur leutik kungsi boga cita-cita hayang jadi ahli politik ngan kulantaran kudu boga modal gede kapaksa geuning nepika waktu ayeuna oge can tinekanan..jeung jigana mah moal laksana soalna teu boga bakat ari jadi politikus mah..
pernah oge boga cita-cita hayang jadi pamaen ben,,kurang leuwih 3 taun diajar gitar,,ari cita-cita hayang jadi musisi rock tapi nu di ulik lagu-lagu dangdut,,pan teu nyambung eta teh..
pernah oge hayang jadi programmer ngan nu di ulik maen games peperangan,, jadi weh teu nyambung deui,,
nyaeta ari cita-cita loba ngan can aya nu laksana hiji oge!!!!mun urang teu loba seuri geus loba diseungseurikeun ku batur,,,
Filed under: Tak Berkategori |


text:
Seminar Pendidikan Karakter
Karakter kudu jadi pondasi jeung roh utama pendidikan ,kulantaran pendidikan karakter geus dikudukeun pikeun hiji bangsa,sabab hiji bangsa nu gede turta maju perlu mibanda karakter kuat.Tapi karakter nu kuat moal aya hartina saupama henteu dibarengan akhlak mulia nu jadi fondasi jeung roh utama tina koor kailmuan dina pendidikan sangkan mampu nyerdaskeun kahirupan bangsa jeung nagara.Kitu ceuk Dr.Tedi Priatna,M.Ag salaku Dekan Fakultas Tarbiyah & Keguruan (FTK) UIN SGD Bandung saperti diberitakeun Koran Giwangkara dina biantarana seminar nyokot tema “ Penguatan Pendidikan Karakter Dalam Persepektif Multidisipliner “ diayakeun FTK UIN SGD Bandung gawe bareng jeung Fakultas Ilmu Tarbiyah & Keguruan (FITK) UIN Yogyakarta sawatara waktu anyar kaliwat lumangsung di aula FTK UIN SGD Jl.A.H.Nasution No.105 Bandung. Numutkeun Tedi Priatna kabiasaan jadi pijakan dina ngalaksanakeun proses Pendidikan karakter. ” Ngajarkeun cara shalat atawa ngaji ka barudak dina waktu dua bulan atawa tilu bulan bisa dilakukeun, tapi pikeun ngabiasakeun barundak shalat tepat waktu henteu sa gampang malikeun dampal leungeun . tapi ngabutuhkeu kabiasaan. Nyakitu deui dina proses pendidikan karakter nyitak anak didik nu cerdas, berbudi pekerti diperlukeun keteladanan ti guru dina ngamalkeunn akhlak mulia. “ Kukituna., akhlak mulia jadi pondasi dinan ngawangun karakter bangsa..Suksesna jelema atawa anak didik henteu ditangtukeun ku kacerdasan wungkul tapi kudu ditenjo tina akhlak, budi pekerti sarta kapribadianna .sabab akhlak jadi penting pikeun ngawangun karakter bangsa jeung nagara “.ceuk Tedi Priatna.Sedengkeun Wakil Dekan FITK UIN Sunan Kalijaga Yogyakarta, Dr. Istiningsih, M.Pd netelakeun seminar gawe bareng ieu dina raraga nguatan pendidikan karakter salaku pondasi pikeun ngawangun peradaban bangsa. .Dina ngajalankeun Penguatan Pendidikan Karakter (PPK) kudu mibanda lima nilai karakter utama jadi prioritas ngawengku religius, nasionalis, integritas, mandiri jeung gotong royong (Suherman.S).-


text:
TDS Boeing 737-700 American Airlines FSX & P3D
Ukuran 81.4 MB
Undeuran 94 236
Dijieun 29-09-2013 19: 16: 07
Robah 30-05-2015 19: 00: 38
ngidinan freeware
Otomatis-masang: Installer versi 2
pangarang: TDS, Alejandro Rojas Lucena, repaint ku G Catena, repack ku Chris Evans
download Pikeun FSX & Edition uap & P3D v1. * V2 v3 v4 diuji DirectX10 cocog + + 3D Virtual kabina
Luhung Boeing 737-700 dina warna of American Airlines keur FSX & P3D (model ku Tenkuu Developpers Studio), paket lengkep jeung taneuh utiliti (beus, angkutan barang, tangga, refueling, animasi), nu kabina virtual nyaéta 737 Advanced ti Alejandro Rojas Lucena, sarta sampurna cocog model ieu.
Nu VC geus animasi wipers (klik katuhu dina saklar) jeung éfék hujan. Saklar keur LCD, EICAS, PFD, MFT, Autobrake, Open pilots jandela. Lampu saklar kabin, FMC realistis, Deukeutna Awas System (GPWS), VC peuting textures leuwih realistis. sora kaasup adat. Baca dokuméntasi disadiakeun jeung pak pikeun inpo nu leuwih lengkep dina rupa-rupa fungsi jeung kagunaan tambahan.
Nu VC geus animasi wipers (klik katuhu dina saklar) jeung éfék hujan. Saklar keur LCD, EICAS, PFD, MFT, Autobrake, Open pilots jandela. Lampu saklar kabin, FMC realistis, Deukeutna Awas System (GPWS), VC peuting textures leuwih realistis. sora kaasup adat. Baca dokuméntasi disadiakeun jeung pak pikeun inpo nu leuwih lengkep dina rupa-rupa fungsi jeung kagunaan tambahan.
TDS Boeing 737-700 American Airlines FSX & P3D download


text:
UKMIL C-17 Globemaster III v1.1 FSX & P3D
Ukuran 27.8 MB
Undeuran 68 393
Dijieun 02-10-2013 02: 12: 04
Robah 30-05-2015 19: 01: 14
ngidinan freeware
Otomatis-masang: Installer versi 2
pangarang: UKMIL http://www.ukmil.org.uk
download Pikeun FSX-SP2 & FSX-uap & P3D v1. * V2 v3 v4 diuji DirectX10 cocog + + 3D Virtual kabina
model visual pisan nice dijieun di Gmax jeung full VC. Hiji tambihan-on nu bakal delight fans tina C-17 kawentar. paket lengkep kaasup repaints 11. Maca manual kaasup paket keur paréntah.
Nu Boeing C-17 Globemaster III nyaeta pesawat angkutan militer badag. Ieu dimekarkeun pikeun Angkatan Udara Amérika Sarikat (USAF) ti 1980s ka 1990s awal ku McDonnell Douglas. Nu C-17 mawa ngaran dua pesawat kargo militer piston-engined saméméhna, Douglas C-74 Globemaster jeung Douglas C-124 Globemaster II. Nu C-17 ilahar ngalakukeun misi airlift strategis, transporting pasukan jeung kargo sakuliah dunya; kalungguhan tambahan kaasup airlift taktis, évakuasi médis jeung tugas airdrop.
Boeing, nu dihijikeun jeung McDonnell Douglas di 1990s, terus rancang C-17s pikeun konsumén ékspor handap ahir deliveries ka Angkatan Udara AS. Nu C-17 ieu dioperasikeun ku Force US Air, Britania Raya, Australia, Kanada, Qatar, Uni Émirat Arab, NATO beurat Airlift Wing, jeung India. (Wikipedia)
Nu Boeing C-17 Globemaster III nyaeta pesawat angkutan militer badag. Ieu dimekarkeun pikeun Angkatan Udara Amérika Sarikat (USAF) ti 1980s ka 1990s awal ku McDonnell Douglas. Nu C-17 mawa ngaran dua pesawat kargo militer piston-engined saméméhna, Douglas C-74 Globemaster jeung Douglas C-124 Globemaster II. Nu C-17 ilahar ngalakukeun misi airlift strategis, transporting pasukan jeung kargo sakuliah dunya; kalungguhan tambahan kaasup airlift taktis, évakuasi médis jeung tugas airdrop.
Boeing, nu dihijikeun jeung McDonnell Douglas di 1990s, terus rancang C-17s pikeun konsumén ékspor handap ahir deliveries ka Angkatan Udara AS. Nu C-17 ieu dioperasikeun ku Force US Air, Britania Raya, Australia, Kanada, Qatar, Uni Émirat Arab, NATO beurat Airlift Wing, jeung India. (Wikipedia)
UKMIL C-17 Globemaster III v1.1 FSX & P3D download


text:
Dongeng Si Kabayan……( IRFAN BACHDIM Vs LSI ).
Sateuacana Akang muka ieu carita…..Akang bade nyuhunkeun di hapunten ka nu ngagaduhan ieu carita.
Teu aya maksad Akang hoyong Populer tapi….namung niatan hoyong ngamumule basa urang….basa SUNDA. Da upami sanes ku urang sabage urang SUNDA…..nya kusaha deui atuhhhh…………????
Sugan….ku seringna urang ngaos seratan tina basa sunda mah……hiji-hijieun aya nu nerap dina manah…tur aya kereteg kangge ngangge basa sunda di lingkungan urang.
Kangge anu ngaos ieu saduran….mugia ngajantenkeun kereteg niat ngamumule basa urang…nyeta basa sunda.
Yuu….aahhh…urang prung di ngawitan ku carita munggaran :
“Karunya nya eta Jang Irfan Bachdim. Karek oge dipuja-puja na Piala AFF, ayeuna geus di-out PSSI. Kumeh cenah miluan Liga Primer Indonesia.” ceuk si Kabayan basa ngopi di warung Bi Ijum.
“Lah, cenah mah eleh saing jeung Nurdin Halid!” jawab si Lamsijan bari pesen udud sabatang ka Bi Ijum.
“Yeh, naha? Parebut awewe kitu jeung Nurdin Halid?” si Kabayan ngan kerung.
“Meureun, kumeh eleh ganteng jeung loba fans-na si Irfan mah! Beda jeung Nurdin, di hareupeun Presiden ge disurakan sina turun jabatan wae!” jawab si Lamsijan bari ngahuapkeun cuhcur.
“Ah, sok kamana mendi ilaing mah. Cenah mah salah klubna tuda, da eta klub mengbal Jang Irfan bet miluan LPI!”
“Baruk? Jang Irfan asup FPI?” si Lamsijan ngarenjag.
“LPI siah! Boga ceuli teh saliwang nya. Pananan LPI alias Liga Primer Indonesia mah teu diaku ku PSSI. Nu original jeung aya holograman mah apanan LSI ceuk PSSI mah… alias Liga Super Indonesia. Ceuk PSSI, saha wae klub di handap naungan PSSI nu miluan LPI baris di-black list ti kaanggotaan,” ceuk si Kabayan bari nyuruput cikopi.
“Lieur uing mah aya LPI, PSSI, LSI… meni I kabeh, Kang!”
“Heueuh, mun A mah atuh jadi Liga Primer Amerika!”
“Naon atuh mani rieut kieu nalingakeun mengbal di urang mah. Acan asup prestasi internasional ge geus ribut! Nu ieu hayang kieu, nu itu hayang kitu. Acan sagalana di urang mah dikait-kaitkeun jeung pulitik! Jiga kamari basa Timnas dinengna-nengna kumeh asup Pinal AFF.”
“Teuing atuh. Meureun loba kapentingan. Aya bahan uing mah engke nyieun LKI… Liga Kolobot Indonesia. Sponsorna mah perusahaan roko pahpir ti Tanjungsari we!”
“Bener Kang. Komo leuwih rame lamun salian Liga Primer Indonesia, aya oge Liga Sekunder Indonesia, jeung Liga Tersier Indonesia!”
“Beu! Da pelajaran Ekonomi nya mengbal teh! Tapi nu penting mah eta cicisna ageung atuh cenah tina perputaran pertandingan teh. Cenah ceuk berita mah, kamari pertandingan AFF ge PSSI ngantongan nepi 31 milyar. 11 milyar dipake waragad nyelenggarakeun pertandingan. Ari sesana nu 20 milyarna mah dipake meuli kurupuk meureun!”
“Na ari si Akang. Keun bae atuh kali-kali mah PSSI untung.”
“Untung sih untung! Tapi eta tiket nepi ka ngahontal jutaan kitu! Jiga neangan kasempetan momen pisan.”
“Is, tong waka su’udzon… biheung teuing eta duit nu milyaran teh rek dipake naturalisasi deui pamaen! Sugan we PSSI nganaturalisasi deui pamaen anyar… saperti Ronaldinho!”
“Ronaldinho memang aya turunan Indonesia kitu?”
“Panan aya, eta adina urang Banjaran, nu sok aya na TV geuning…!”
“Eta mah Ronaldikin atuh!”
“Nya, tukeur tambah ge bisa meureun. Si Ronaldinho dibawa jadi pamaen Timnas PSSI, si Ronaldikin direkrut jadi pamaen Timnas Brazil!”
“Nya, engkena si Ronaldinho geus di Timnas Garuda… tuluy nasibna jiga Jang Irfan Bachdim deui. Teu diaku!”
“Jadi saha atuh nu lieur?” tanya si Lamsijan.
“Nu salah mah, kunaon PSSI sorangan teu nganaturalisasi wae atuh pengurus ti Uganda?
Cape deeeeh!” ujug-ujug Bi Ijum milu mairan bari maledog entog nu rek asup ka warungna “.
“sumber:banyolansunda.blogspot.com”
- Posted in: TATAR SUNDA


text:
Hurup W di abjad laten aya di nomer ka 23. W nu ceuk basa arabna mah "wau" kacida pentingna ku bangsa Sunda. Hurup we nyangkut dina kalestarian bangsa Sunda. Naha bet bisa? Loba nu teu kapikiran ku urang yen hurup W teh pohara kudu aya di bangsa Sunda mun euweuh mah moal aya bangsa Sunda.
W teh teu lian ti Aw- "W"
lalaki mun taya awewe mah gersang, moal aya kahirupan, Baheula ge Nabi Adam kacida sangsaran jeung betena ai can aya Hawa mah.
tos aya Aw-"W" dilajengkeun ku nge..."W" (sanes bade nyarios togmol jeung jorang da ieu mah karya tulis).
Lalaki sapasang jeung awewe, mun geus ngajodo sok wae digancangkeun kawinna meh bisa nge.."W" meh manjangkeun panerus umat manusa husuna Bangsa Sunda.


text:
Hasil Pencarian
Hasil pencarian untuk kata kunci sakumna (5)
- Kampung Kuta Pantrang Nanggap Wayang
20 Feb 2006 - 2:34 am
Ku sabab bareto panganten awewe diiwat ku dalang wayang, atuh ti harita karuhun Kampung Kuta ragrag ucap, cadu di lembur nanggap wayang.
Kampung Kuta sacara administratif kaasup ka Desa Pasir angin, Kacamatan Tambaksari, Kabupaten Ciamis. Lemburna teu pati lega, kitu deui jumlah pendudukna. Kahirupan wargana tina tatanen jeung nyadap kawung. Nu ngatur kahirupan warga, keur kapentingan pamarentahan diatur ku RT, RW jeung Kepala Dusun, sedengkeun urusan adat dipupuhuan ku Kuncen jeung kepala adat.
- NADOMAN NURUL HIKMAH, DARAS 30 (bagian 2)Tina Surat AN NAZIAAT (Malaikat anu Ngadudut Roh) - Surat Katujuhpuluh salapan - ayat 1 d/k 46
20 Dec 2004 - 12:33 pm
15. SAKARATNA JELEMA ANU KAPIR KACIDA PIKAWATIREUNANA (:79/1) - rhs, 17 Jumadilahir 1428 H
- Sakaratna jalma kapir, estuning ku matak watir,
ku Ijroil digebugan, anu kapir diteunggeulan.
- Digebugan sahabekna, sangkan ka luar nyawana,
nyawana mugen embungeun, sieun dika-narakakeun.
- Si nyawa didudut tarik, nyawa teh ngajerit ceurik,
tingkoceak sosongkolan, sakaratna nu teu iman.
- Naha atuh maneh kapir, teu inget engke di ahir,
bakal pinanggih jeung maot, dipapag malakal maot.
- Sanajan ampun-ampunan, enggeus euweuh kasempetan,
tobatna geus elat teuing, naha baheula teu eling.
- Tarima bae buktina, sabab teu iman teu takwa,
marukan teh bakal lana, langgeng rek hirup di dunya.
- Na naon nu diteangan, ngumbar napsu tetemenan,
terang-terang geus lekasan, malakalmaot nungguan.
- Sakaratna jalma kapir, estuning ku matak watir,
- RAWAYAN JATI SARENG SAD KAMANUSAAN, SUMBER AJEN INAJEN AKHLAK KASUNDAANKonsep Akhlak Sunda anu Islami pikeun Atikan di Institusi Formal, in-Formal, non-Formal
30 Mar 2004 - 2:10 pm
Luyu sareng udagan nu bade dihontal ku ieu "diskusi" nu diayakeun ku Balai Kajian Sejarah dan Nilai Tradisional Bandung, nyaeta "Sebuah Upaya Pewarisan Budi Pekerti kepada Siswa Sekolah" nu diluuhan ku para pangatik widang studi agama, hususna Agama Islam.
- BASA INDUNG PITUDUH PIKEUN HIRUP APANJANG-APUNJUNGKu: Drs. R.H. Hidayat Suryalaga
13 Jun 2002 - 7:00 am
Upami urang nengetan sareng ngalenyepan "hariring indung" dina rumpaka di luhur ku urang bakal karaos pisan, ayana rupi-rupi rasa: harepan, kanyaah, kaiklasan, cita-cita, du'a ti nu jadi indung ka putrana nu jadi jimat manah kembang soca pupunden ati ibu ramana. Ti nalika jabang bayi aya dina lebet kandungan keneh, nu jadi indung mah parantos galecok "sasauran" sareng putra nu dikandungna, basana teh: "Utun-Inji, jabang bayi, masing lulus-banglus, berkah salamet, jauh balai-parek rejeki, pait daging pahang tulang. Amit-amit jabang bayi, ulah rek saturut-turutna, ari lain turutaneun mah, ulah sadenge-dengena ari lain dengekeuneunana, ulah satenjo-tenjona ari lain tenjoeunana, ulah saomong-omongna ari lain omongkeuneunana.
- SAWANGAN KANA AJEN INAJEN NU DIKANDUNG DINA KECAP SUNDANumutkeun Leksikografis, Etimologis, Semantis, Heurmanetik
14 Sep 2001 - 12:00 am
Upami dietang kecap Sunda teh numutkeun papayan etimologi aya 25 hartos. Tiasa jadi baris nambihan deui saupami leukeun mapay kamus basa sanesna, upami bae dina kamus Basa Kawi-Perancis, hartos kecap Sunda nya eta Kacida pisan endahna tur hejo ngemploh (Viviane Sukanda Tessier, dina diskusi pengamat Kabudayaan, 1990).


text:
HIRUP mah euweuh tungtungna lamun ngagulanggaper kadunyaan kudu bisa ngabagi kamaslahatan kanu lian sok sanajan teu panteus. Akang ikicibung didunya pangajaran ti taun 90-an nyecreg hayang boga pangaweruh ngaleuwihan nu jadi kolot, sok sanajan banda mah euweuh kaboga, ngan hayang wungkul. Tadi mah kahayang teh ka jakarta, kapangaruhan lagu koesplus, ari jret teh malah ka Bekasi. Teu jauh bedana, sarua kota industri bari neangan gawe ka parusahaan, da ceunah kota Bekasi teh gudangna emas, ceuk anu ngaromong naon wae jadi duit, ari singhoreng teh meuereun, emas nu dimaksud teh, mas jawa aya dimana-mana, ari urang sundana mah bisa di itung taun 97-an.
Hese ningan neangan gawe di jakarta, da ijazahna oge ijazah guru. Hiji waktu basa wawancara gawe teh barang mireret berkas ijazah akang teh.Ari pokna,"Naha lin jadi guru atuh malah hayang gawe di PT sagala?" Dua taun kukurilingan nepi ka mutuskeun naon wae asal boga pangalaman, nya jadi seles asuransi, nu harita teh kantorna di jalan bungur besar, stasiun Senen. kukurilingan di jakarta sabaraha taun nambah kadewasaan, nambah pangalaman, Nepi ka sempet jadi supervisor asuransi, tapi kuring bentrok jeung babaturan nu mayoritas etnis Batak. lain ngeper tapi euweuh gunana, da manajer akang oge masih dulurna, kapaksa mundur, padahal dihareupeun teh tawaran manajer cabang. lain jodoh da akang oge ka tarik ku dunia usaha, bari sakalian ngarintis toko buku kolekan modal jeung babaturan, bari jalan salles alat-alat kantor. Hasilna ngan ukur kabagean sesa etalase jeung sabaraha sesa buku-buku agama sabaraha dus, teu puguh iitunganana, rugi ceunah.
Jodohna Jadi Guru
Dunia akang mah memang jodona jadi guru, akhirna balik ka profesi nu pernah dilakonan dua taun kuliah di IKIP Bandung, ari ngalamar teh harita teh katarima di sakola Muhammadiyah Bekasi, guru sosiologi & Antropologi, kadang sajarah. Ngaco jeung teu linier tapi dileukeunan nepi ka taun 2004. Alatankuring ditarima pedah kuring teh aktifis organisasi, mimiti rumaja jeung pamuda Muhammadiyah. Ari di lembur teh kolot jeung kulawarga oge, esekelerna teureuh Muhammadiyah jeung sakampung profesina guru.
Nikreuh sok sanajan loba gogodana, akang leukeunan sok sanajan ningali tina materi mah teu cukup, nyari berkah bari ngabenerkeun patekadan hayang sukses di pangumbaraan.Biasana lamun bujangan mah teu boga tujuan kahareup boga kulawarga, da can boga ceuceukeleun jeung saha nu hayang menangkeun guru nu masakat, harita teh kurang gengsina, pikiran negatif akang. Hiji waktos, nepi ka aya anu ngenalkeun ka urang sumatera ceunah. Ih, piraku urang sunda menangkeun sumatera, ceuk kolot dilembur. Dikulawarga nganggapna teu ilahar, sunda jeung sunda titik. Jauh pisan lamun nganteurkeun kawinna, ceuk nujadi indung. Ngaranna jodoh mah jorok, sok sanajaan dipahing oge, nya taun 2000 milenium pruk atuh akang teh nikah, da biasana mah sok aya rijkina, harita teh ditawaran jadi wakil kapala sekolah nepi ka taun 2006. puncakna diangkat jadi kapala sekolah nepi katun 2010.
Long life education, neangan elmu teh saumur hirup urang kudu diburu, lamun hayang ningkatkeun pangaweruh, harita teh akang aya nu nawaran jadi dosen manajemen disalah sahiji paguron tinggi basa asing, sok sanjan masih ngabadalan ti taun 2004, (nyambung)


text:
Toko Obat Kuat | Jual Viagra AsliWednesday, April 19th 2017.
Toko Obat Kuat | Jual Viagra Asli
Toko Obat Kuat | Jual Viagra Asli Di Jawa Barat Meliputi : Bandung, Banjar, Bekasi, Bogor, Ciamis, Cianjur, Cibinong, Cikarang, Cimahi, Cirebon, Depok, Garut, Indramayu, Karawang, Kuningan, Majalengka, Ngamprah / Cimareme, Purkawarka, Pelabuhan Ratu, Singaparna, Soreang, Subang, Sukabumi, Sumber, Sumedang, Tasikmalaya, Majalaya, Jatilangor, Lembang, Rancaekek, Jatibarang, Kadipaten, Losari, Palimanan, Jatiwangi. Kabupaten Ciamis, Cianjur, Bogor, Bekasi, Garut, Indramayu, Karawang, Kuningan, Majalengka, Bandung Barat, Purwakarta, Sukabumi, Tasikmalaya, Bandung, Subang, Cirebon, Sumedang.


text:
Khasiat kandungan tina QnC Jelly Gamat
Tradisional Kedokteran Jelly Gamat QNC nu herbal narabas panganyarna pikeun ubar alternatif rupa-rupa kasakit akut jeung kronis kayaning gastritis, ginjal, jantung, asam urat, rematik, kaku, balik nyeri, nyeri sirah, beuteung asam, hipertensi, myoma, cysts, kanker, diabetes, tumor sarta sagala rupa panyakit séjénna.
Baca oge : Cara menjadi agen qnc jelly gamat
Kedokteran Tradisional Jelly Gamat QNC mangrupakeun Perbaikan produk gamat leuwih ngan atah bahan ekstrak gamat emas nyalira tapi bisa ngubaran rupa-rupa kasakit, sedengkeun ubar tradisional Jelly Gamat QNC komposisi langkung koplit ku nambahkeun sababaraha tutuwuhan alam lianna kacida dipercaya ku para ahli tur geus loba kabuktian éféktif pikeun dipaké minangka ubar alternatif.
Kedokteran Tradisional Jelly Gamat QNC geus diliwatan laboratorium béda ku para ahli, jeung geus didaptarkeun di Departemen Kaséhatan kalawan henteu pendaptaran "DEPKES-IRT No: 109321601291-1229"
Di dieu nyaeta komposisi lengkep Jelly Gamat QNC Tradisional Kedokteran:
- Teripang emas
- Sweetener Steva
- cai RO
- Pangémulsi sayur
- Pengetahuan alam Essen
- Extracts Buah & sayur
Laut cucumbers Jelly Gamat Gold QNC jamu ngabogaan bahan aktif lega pisan alus keur kaséhatan. Aya sababaraha jinis bahan aktif ngandung dina emas timun laut Laut bonténg Jelly QNC jamu, kaasup:
- asam amino
- Penting asam lemak
- Docosahexanat asam (DHA)
- Pengetahuan alam antiseptik
- Tumuwuh Cell Factor (CGF)
- chondroitin
- Philinopside A jeung E
- Gamapeptide
- Glucasaminoglycans (GAGs)
- glucosamine
- Glikosida keratin
- lectins
- mineral
- mucopolysaccharides
- Omega 3, 6, sarta 9
- Protéin 86,8%
- Kolagén 80,0%
Eusi kolagén tina total 80,0% mangpaatna pikeun:
- kageulisan kulit
- Mantuan dudung tatu
- Ngubaran masalah gastric
- Pisan Good pikeun bayah
- Chondroitin babarengan pikeun ngawangun kartilage anyar
Eusi Gamapeptide mangpaat pikeun:
- Keur sanggup nyaimbangkeun emosi.
- Ngurangan nyeri ogé.
- Bisa nyegah inflammation.
- 3x ngagancangkeun penyembuhan tatu luar sarta jero
- Sangkan tumuwuhna ngaktipkeun sél.
- Keur sanggup mertahankeun sirkulasi getih dina urutan pikeun tetep ayeuna.
- Jieun kulit ngora tur ningkatkeun kaendahan nu.
Eusi Glukosaminoglykan (GAGs) mangpaatna pikeun:
- Nulungan rematik sarta nyeri atanapi nyeri gabungan
- Mantuan tingkat insulin kanaékan getih
- Sarta omega 3, 6, sarta 9 keur mencegah blockages dina sirkulasi getih
Eusi Glucosamine na Chondroitin Mangpaat pikeun:
- nulungan Artriti
- Ngajagi sendi (pelumas joint), sarta ngajaga fleksibilitas of mendi
- Ngabantu jeung nyegah osteoporosis na osteoarthritis
- Mantuan mulasara ligmen jaringan tulang
- Mantuan jeung ngamajukeun sirkulasi getih
- Ngajaga Sistim haté
- Nyandak leupas tina nyeri (zat tina Killers nyeri alam)
- Mantuan ngurangan peradangan jeung ngagancangkeun prosés penyembuhan teh tatu
- Ngabantu dudung hemorrhoids
- Nurunkeun tur Ajeg hipertensi atawa darah tinggi
Eusi Omega 3 sarta Omega 6 Efficacious Ka:
- Ngabantuan ngaduruk energi jeung métabolisme sél awak
- Ngajaga saraf Sistim dorongan konduksi sarta pikeun ngajaga tekanan getih
- Nurunkeun viskositas getih, kukituna ngurangan likelihood tina serangan jantung
- Nurunkeun koléstérol LDL jeung trigliserida
- HDL handap
Eusi mineral, kalium, fosfor, kromium, Magnésium, Kalsium, Beusi, Natrium mangpaatna pikeun:
- Hurungkeun kasaimbangan énzim
- protéin Duaan ngajadikeun kasaimbangan hormon na sistem glandular
- Sél getih beureum
- Ngahindarkeun anemia getih
- GAGs babarengan, ngabantu ngatur kasabaran gula getih
Eusi Asam amino mangpaatna pikeun:
- Ngabentuk sabagian sél anyar
- Jieun ronjatan ka jaringan nu
- Ngabentuk antibodi atanapi durability awak
- Aligning énzim jeung hormon
- vitamin B
Vitamin B1 (thiamin) mangpaatna pikeun:
- Salaku bagian tina enzim
- Pitulung fungsi sél saraf
- Diperlukeun pikeun produksi énérgi dina uteuk.
- Vitamin B2 (Riboflavin) mangpaatna pikeun:
- Diperlukeun pikeun métabolisme énérgi sarta ngawangun jaringan.
- Vitamin B3 (niacin) mangpaatna pikeun:
- Diperlukeun pikeun métabolisme énérgi, dicerna sarta sistim saraf cageur Pengetahuan Alam antiseptik
- Mangpaat sakumaha Anti tumor
Eusi saponin mangpaat pikeun:
- Antioksidan, anti mikroba jeung anti kanker
- Naekeun sistim imun
- Ngarangsang pembentukan sungsum tulang ngahasilkeun getih jeung nyegah anemia
- Tindakan salaku stimulan pikeun mantuan kalawan peluh
- Ningkatkeun métabolisme énérgi sarta kacapean
Eusi tina emas laut bonténg lectin henteu mangaruhan tipe group getih. Lectins boga aktivitas anti kanker malah boga pangaruh positif kana lalawanan viral HIV. Babarengan asam amino Trypsin téh bisa ngaronjatkeun aktivitas lectin agglutination, kagiatan getih dina Sistim Wangunan antibodi ti baktéri atawa mikro-organisme nu nginféksi getih.


text:
Mangsa keur sakola kénéh mah, aya babaturan anu nyebutkeun yén lamun di dunya ieu euweuh jalma anu baragajul, moal ramé. Kitu cenah. Lamun jalma-jalma anu hirup di dunya ieu sarua kabéh, sawarna sarupa, moal ramé saperti ayeuna. Da raména kahirupan jalma di dunya ieu kusabab lobana rupa katut warna dina kahirupanana. Dina ieu hal lain perkara baragajul atawa henteuna kahirupan jalma, tapi dina benerna kahirupan jalma-jalma, ogé pasti aya warna-warnana. Moal aya anu sarupa sarimbagan dina kahirupanana.
Najan aya dina jalan anu satujuan sajurusan, angger waé pasti aya hal-hal anu ngabédakeun antara hiji jalma reujeung jalma séjénna. Salasahiji contona, dina hal pangaboga. Unggal jalma miboga pangaboga anu béda-béda. Aya anu pangabogana loba, aya anu saeutik aya anu rada loba. Ka dituna aya istilah beunghar jeung henteu beunghar (miskin). Ayana golongan jalma beunghar jeung miskin téh jadi warnana kahirupan. Lamun jalma sarua waé moal aya istilah beunghar jeung henteu beunghar. Anu beunghar kudu mulangtarima ka jalma anu henteu beunghar kusabab moal bisa disebut jalma beunghar lamun euweuh jalma anu henteu beunghar.
Dina perkara séjénna ogé sarua. Aya (loba) hal-hal anu jadi pangbébéda antara hiji jalma reujeung jalma séjénna. Kaasup dina hal-hal anu leutik jeung teu kaharti, bisa aya anu ngabédakeun. Dina carana ngomong, carana leumpang, jeung anu séjénna.
Ngan anu tetep kudu dicatet mah éta pangbébéda téh teu kudu jadi halangan dina ngajalankeun kahirupan kalawan sauyunan. Sapanjang hal anu béda téh lain intina atawa sarina, teu kudu jadi pacogrégan jeung pacéngkadan. Teu kudu jadi mumusuhan kusabab béda saeutik.